Azərbaycanda bəzi özəl ali məktəblər bağlana bilər - 14 Августа 2010 - wWw.TTIO.MoY.Su =>ADPU-Menecment ixtisasi\nBaşlıq » 2010 » Avqust » 14 » Azərbaycanda bəzi özəl ali məktəblər bağlana bilər\nAzərbaycanda bəzi özəl ali məktəblər bağlana bilər\nBəzi özəl ali məktəblərin isə gələn il yeni maliyyələşdirmə mexanizmindən kənarda qalacağı gözlənilir.\nİşçi qüvvəsinə qoyulan tələblər dəyişdiyindən yüksək səviyyəli ali təhsilli kadrların hazırlanması üçün tətbiq olunan əvvəlki maliyyələşdirmə mexanizmi də artıq özünü doğrultmur. Bu səbəbdən dünya ölkələri ali təhsil sistemlərində islahatlar apararaq maliyyələşdirmə mexanizmini dəyişir. Artıq bir çox ölkədə, o cümlədən Azərbaycanın yaxın qonşusu olan Gürcüstanda da ali təhsilin yeni maliyyələşdirilməsi sistemi tətbiq edilir. Avropa ali təhsil məkanına inteqrasiya edən Azərbaycan isə yeniliyə bu ildən başlayır.\nArxayınlaşmadan rəqabətə doğru\nHazırda dövlət ali məktəblərinin büdcəsi, əsasən büdcə və büdcədənkənar vəsaitlər, yəni ödənişli təhsil hesabına formalaşır. Dövlət ali məktəblərinin illik büdcəsi əvvəlki illərin xərcləri nəzərə alınmaqla, onların təqdim etdikləri xərclər smetasının proqnozu əsasında müəyyənləşdirilir. Amma hesab edilir ki, bu mexanizm ali məktəblərdə cavabdehliyin, rəqabətin, təhsildə keyfiyyətin yüksəldilməsini tam təmin etmir, büdcədən ayrılan vəsaitlər ali məktəblərdə müəyyən dərəcədə səmərəsiz istifadə olunur, vəsaitlərin bölgüsündə bəzən subyektivlik halları baş verir. Bundan əlavə, tələbə qəbulu və dövlət maliyyələşdirilməsi ali məktəblərin fəaliyyətlərinin nəticələrindən, keyfiyyət göstəricilərinin səviyyəsindən asılı olmayaraq, planlı qaydada həyata keçirildiyi üçün onlarda bir növ arxayınlaşma yaranır. Nazirlər Kabinetinin bu ilin iyunun 25-də təsdiqlədiyi “Ali təhsil müəssisələrində yeni maliyyələşdirmə mexanizminin tətbiqi haqqında” qərar isə dövlət büdcəsindən ali təhsil müəssisələrini bir tələbə üçün müəyyənləşdirilmiş xərc normativinə əsasən maliyyələşdirməyi nəzərdə tutur. Bu o deməkdir ki, müvafiq kadr hazırlığı üzrə dövlət sifarişini yerinə yetirən təhsil müəssisələrinə maliyyə vəsaitləri tələbələrin sayından asılı olaraq veriləcək.\nBu yenilik bu il yalnız ali məktəblərin I kursunda tətbiq ediləcək. Gələn ildən isə onun əhatə dairəsi bir qədər də genişlənərək II kursları da əhatə edəcək. Yeni mexanizm növbəti tədris illərində mərhələli şəkildə sonrakı kurslara da şamil olunacaq.\nDövlət tələbəni maliyyələşdirməkdən imtina edə bilər\nAli təhsil müəssisələrinə qəbul üçün tətbiq olunan əvvəlki qaydalara görə, tələbə yüksək bal toplasa da, dövlət hesabına oxumaq üçün yalnız dövlət ali məktəblərini seçməli idi. Amma yeni qaydalarda tələbələr üçün seçim imkanları genişləndirilib. Yüksək bal toplayan və dövlət sifarişi ilə təhsil almaq hüququ qazanan abituriyentlər artıq bundan sonra özəl ali məktəbləri də seçə biləcəklər. Tələbələrin dövlət sifarişli yerlərdə təhsil xərclərinin maliyyələşdirilməsi onların bakalavriat və ya magistratura üçün nəzərdə tutulmuş təhsil müddəti qədər davam edəcək. Dövlət istisna hallarda sifarişli plan yerlərinin maliyyələşdirməsini müvəqqəti dayandıra bilər. Məsələn, tələbə həqiqi hərbi xidmətə çağırıldıqda, ailə vəziyyəti və səhhəti imkan vermədikdə dövlət maliyyələşdirməni 2 ildən çox olmayaraq, xaricdə təhsil aldıqda 1 il müddətinə, ali məktəblər arasında bağlanan müqavilələrə uyğun olaraq, tələbə xaricdə təhsil aldıqda isə, həmin müqavilədə göstərilən müddətə maliyyələşdirmə dayandırılacaq. Ancaq tələbə də dövlət sifarişli plan yerinə qəbul olunmaqla işini bitmiş hesab etməli deyil. Tələbə üzərinə düşən məsuliyyəti yerinə yetirməyərək, təhsilini davam etdirmədikdə, məktəbdən xaric edildikdə dövlət tələbəni maliyyələşdirməkdən imtina edəcək.\nTəhsil Nazirliyinin iqtisadiyyat şöbəsinin müdiri Şahrza Əliyevin APA-ya bildirdiyinə görə, dövlətin maliyyələşdirmədən imtina etməməsi üçün tələbə mütləq sessiyalar müddətində uğurlu nəticələr göstərməlidir. Əks halda, o, bu imkandan məhrum olacaq. Əvəzində isə həmin ixtisas üzrə təhsil alan, dövlət sifarişli yerdə oxumaq hüququ qazanan tələbədən sonra yüksək bal toplayan növbəti tələbə bu şansı qazanaraq dövlət sifarişli yerdə təhsil ala biləcək. Nazirlik rəsmisi deyir ki, təhsil müəssisələri keyfiyyətli təhsil xidmətləri təqdim etmədikdə, tələbələr həmin ali məktəblərdə oxumağa həvəs göstərməyəcək və o, daha yaxşı təhsil verən başqa ali məktəbə gedəcək. Nəticədə dövlət sifarişi əsasında tələbəyə ayrılan dövlət maliyyəsi də tələbənin ardınca həmin məktəbə “gedəcək”. Bu da ona gətirib çıxaracaq ki, aşağı keyfiyyətli təhsil müəssisələri dövlət sifarişindən və sonda dövlət maliyyəsindən məhrum olacaq. Ş. Əliyev hesab edir ki, bu mexanizm ali təhsil müəssisələrinin tələbələrə keyfiyyətli təhsil vermək cavabdehliyini artırmaqla yanaşı, dövlət vəsaitinin səmərəli istifadəsi təmin ediləcək, ali təhsildə rəqabət artacaq, tələbəyə ali məktəbi sərbəst seçmək imkanı yaradılacaq.\nBir tələbəyə 2800 manat\nDövlət sifarişli plan yerlərində təhsil almaq üçün tələbə ilə ali məktəb, məktəblə də TN arasında müqavilə imzalanacaq. Ş. Əliyevin sözlərinə görə, bu müqavilələr əsasında məktəblərdə dövlət sifarişli yerlərdə oxuyacaq tələblərin sayı müəyyənləşəcək. Nazirlik də tələbələrin sayına uyğun vəsait ayıracaq: “Nazirlik baza xərclərini saxlamaqla, ali məktəblərə əlavə vəsait verəcək. Biz bu gün yalnız I kurslarla ali məktəblərin maliyyə fəaliyyətini qura bilmərik. Üç ildən sonra artıq ali məktəbdə oxuyan 4 kursun bütün tələbələri məktəbə normativ məbləğ gətirəcək. O zaman da normativ məbləğ dəyişdirilə bilər. Ölkənin iqtisadi inkişaf tempindən asılı olaraq, dövlətin bir tələbəyə çəkəcəyi xərc artacaq, amma azalmayacaq”.\nQeyd edək ki, 2010-cu ilin proqnozuna görə, dövlət büdcəsi hesabına təhsil alan bir tələbəyə orta hesabla 2800 manatın xərclənməsi nəzərdə tutulur.\nAli məktəblərdə maliyyələşdirmə mexanizminə nəzarəti də Təhsil Nazirliyi digər aidiyyəti nazirliklərlə birgə həyata keçirəcək. Ş. Əliyev bildirir ki, hazırda ali məktəblərdə maliyyələşdirməyə nəzarət qaydaları hazırlanır. Bu qaydalar yeni dərs ilinin əvvəlinədək hazır olacaq.\nDövlət sifarişli yerlərə qəbul olunanların ali məktəblərdə gözlənilən nəticələri\nAbituriyentlərə ali təhsil müəssisələrində müxtəlif ixtisaslar üzrə dövlət sifarişi ilə təhsil almaq hüququ ali məktəblərə qəbul imtahanlarında qazanılan nəticələrdən asılı olaraq verilir. Bu hüququ qazanan abituriyentlər dövlət sifarişində iştirak edən məktəblərin seçimində sərbəstdirlər. Dövlət sifarişli plan yerlərinə qəbul isə Tələbə Qəbulu üzrə Dövlət Komissiyası (TQDK) tərəfindən həyata keçirilir. TQDK sədri Məleykə Abbaszadənin sözlərinə görə, bu il bakalavriatura pilləsi üzrə ali məktəblərə 30 810 ümumi plan yeri ayrılıb ki, onun da 10 529-u (34%) dövlət sifarişli yerlərdir. Ən çox dövlət sifarişli yer I ixtisas qrupundadır. Bu il I ixtisas qrupuna 9639 plan yeri ayrılıb ki, onun da 4196-sı (43%) dövlət sifarişli yerlərdir. II ixtisas qrupu üzrə ayrılmış 7448 plan yerinin 2050-si (27,5%), III ixtisas qrupunun 9880 plan yerinin 2804-ü (28%), IV ixtisas qrupunun 3843 plan yerinin isə 1479-u (38%) dövlət sifarişli yerlərin payına düşür.\nM. Abbaszadə bildirib ki, bu il dövlət sifarişli yerlərin ixtisas seçimində II ixtisas qrupu üzrə ümumi balı 400-dən, III və IV ixtisas qrupları üzrə ümumi balı 350-dən, I ixtisas qrupu üzrə ümumi balı isə 300-dən az olmayan abituriyentlər iştirak ediblər.\nKomissiyanın mətbuat xidmətinin rəhbəri Elnur Nağızadə isə bildirib ki, bu il ali məktəblərə yerləşdirmənin ilk mərhələsində ümumi planın 93,73, dövlət sifarişli plan yerlərinin isə demək olar ki, hamısı dolub. E. Nağızadənin sözlərinə görə, bu il dövlət sifarişli yerləri qazanmaq üçün abituriyentlər arasında II, IV qruplarda müsabiqə vəziyyəti yüksək olub. I və III qruplarda isə abituriyentlərin qəbul imtahanlarında göstərdiyi nəticə ilə əlaqədar ümumilikdə müsabiqə vəziyyəti həmin qruplarla müqayisədə qismən aşağı olduğu üçün dövlət sifarişli plan yerləri uğrunda müsabiqə vəziyyəti də elə yüksək olmayıb.\nM. Abbaszadə hesab edir ki, bu il dövlət sifarişli yerlərə qəbul olunan abituriyentlərin hamısı ali məktəblərdə yüksək akademik nəticələr əldə etməyə qadir gənclərdir. Komissiya sədrinin fikrincə, onların hamısı ali məktəblərdə uğurla oxuya biləcək.\nKiçik özəl ali məktəblərin bağlanma təhlükəsi\nAzərbaycanda dövlət qeydiyyatına alınan bütün ali məktəblərin maliyyələşdirmə mexanizmində iştirak etmək hüququ olsa da, bu il onların hamısı bu prosesə qatılmayıb, 15 ali məktəb bu mexanizmin tətbiqindən kənarda qalıb. 2010-2011-ci tədris ili üçün dövlət sifarişinin yerinə yetirilməsində ölkədə fəaliyyət göstərən 52 ali təhsil müəssisəsindən 29-u dövlət, 8-i isə özəl olmaqla, 37 məktəb iştirak edir. Ş. Əliyevin sözlərinə görə, bu prosesdə xüsusi təyinatlı və bir necə özəl ali məktəb iştirak etmir: “Özəl ali məktəblərin iştirak etməməsinin səbəbini biz də bilmirik. Yəqin onlar çəkinirlər ki, heç bir tələbə qazana bilməzlər, bu da onlar üçün pis göstərici olar. Onlar üçün pis göstərici elə budur ki, prosesə qatılmırlar. Növbəti tədris ilindən maliyyələşdirmə mexanizmində iştirak edən məktəblərin siyahısı genişlənə bilər. Ola bilər ki, akkreditasiyadan keçə bilmədiyi üçün bu il maliyyələşdirmədə iştirak edən bəzi özəl ali məktəblər gələn il iştirak edə bilməsin”. Ş. Əliyev deyir ki, növbəti tədris illərində dövlət sifarişli plan yerləri ilə bağlı dəyişiklər olacaq. Onun sözlərinə görə, nazirliyin akkreditasiya şöbəsi gələcəkdə hansısa ali məktəbdə hansısa ixtisas üzrə kadr hazırlığını dayandıra bilər. Onda TN da həmin sahə üzrə dövlət sifarişini dayandıracaq: “Ola bilər ki, hansısa ali məktəb dövlət sifarişi üzrə hansısa ixtisas üzrə kadr hazırlığı apara bilməsin. Onda biz görsək ki, tələbələr həmin ixtisaslar üzrə həmin ali məktəbləri seçmirlər, gələcəkdə həmin ali məktəbə həmin ixtisas üzrə dövlət sifarişini dayandıracağıq. Gələcəkdə ola bilər ki, kiçik ali məktəblər bağlansın. Bəzi ali məktəblərdə isə bəzi ixtisaslar üzrə kadr hazırlığı dayandırılsın”. Ş. Əliyevin sözlərinə görə, TN bu il yeni mexanizmin tətbiqində çox da radikal addım atmayıb. Belə ki, ali məktəblərdə dövlət hesabına hansı ixtisaslar üzrə kadr hazırlığı aparılırdısa, onların hamısı dövlət sifarişli plan yerlərinə daxil edilib və qəbul aparılıb. Amma gələcəkdə İqtisadi İnkişaf və əlaqədar nazirliklər, təşkilatlarla birgə əmək bazarının tələbatını müəyyənləşdirdikdən sonra müəyyən ixtisaslar üzrə dövlət sifarişi dayandırıla, yaxud başqa yeni ixtisas üzrə dövlət sifarişinə başlanıla bilər.\nƏmək bazarı: analizlər, proqnozlar...\nYeri gəlmişkən qeyd edək ki, hazırda Azərbaycanın regionlarında və Bakının əmək bazarında müxtəlif ixtisaslara ehtiyac var. Əmək və Əhalinin Sosial Müdafiəsi Nazirliyinin (ƏƏSMN) Baş Məşğulluq İdarəsinin rəis müavini Şahbaz Xələfov APA-ya bildirib ki, regionlarda müəllim və həkimlərə, aqrar sahə mütəxəssislərinə geniş ehtiyac duyulur. Bakıda isə ticarət, turizm üzrə mütəxəssislərə və menecerlərə böyük tələbat var. Ş. Xələfov hesab edir ki, ali məktəblər plan yerlərini tərtib edərkən İqtisadi İnkişaf Nazirliyi ilə razılaşdırmalıdır. Çünki bu qurum tələbə təhsilini başa vurduqdan sonra onun ixtisasına ehtiyacın yaranıb-yaranmayacağını proqnozlaşdıra bilir. Əmək bazarının daha yaxşı öyrənilməsi üçün ƏƏSMN Azərbaycan Milli Elmlər Akademiyasının İqtisadiyyat İnstitutu ilə birgə analizlər də aparacaq. Ş. Xələfov deyir ki, hazırda bunun üçün qaydalar hazırlanır. Gələcəkdə bu analizlər əsasında Azərbaycanın əmək bazarında daha çox ehtiyac yaranan ixtisaslar müəyyənləşəcək.\nYeni mexanizmin riskləri\nYeni mexanizmin tətbiqini çox əhəmiyyətli sayan Xəzər Universitetinin rektoru Hamlet İsaxanlı hesab edir ki, özəl ali məktəblər bu mexanizm vasitəsilə dövlətdən maliyyə dəstəyi ala biləcəklər. Yüksək bilikli tələbələrin cəlbi üçün isə bu mexanizm əsl universitetlərarası bir yarış olacaq. Amma rektor belə hesab edir ki, bu ilki mexanizm yeni olduğu üçün tam təkmilləşməyib: “Ona görə də bir az risk elementləri də var. Çünki builki mexanizmə görə, tələbələr dövlətdən çox az pul alıb ali məktəbə daxil ola bilərlər. Bu da özəl ali məktəblərin büdcəsinə müəyyən qədər ziyan vura bilər. Ümumilikdə isə bu, proqressiv məsələdir. Payızda bu mexanizmə yenidən baxılması və təkmilləşdirilməsi nəzərdə tutulur”. H. İsaxanlı deyir ki, bu mexanizmin tətbiqi ilə bağlı dünyada müxtəlif modellər var. Bu modellərdən hər hansı birini təkmilləşdirmək və digər modellərdən nümunələr götürməklə, Azərbaycan öz mexanizmini təkmilləşdirə bilər: “Təkliflərdən biri bu ola bilər ki, tələbə təhsil haqqının bir hissəsini dövlət hesabına, çatışmayan hissəsini isə özü ödəsin. Bu, dünyada ən çox istifadə olunan metoddur. Başqa versiyalar da var”.\nŞ. Əliyev isə belə hesab edir ki, TN yeni tədris ilində bu sahədə daha çox radikal addımların atılmasının tərəfdarı deyil. Çünki bu mexanizm ilk dəfə həyata keçirildiyi üçün qarşıya çıxa biləcək problemləri və riskləri nəzərə almaq, yeni qaydaları əsaslandırılmış şəkildə tədricən həyata keçirmək lazımdır: “Yeni maliyyələşdirmə mexanizmi elə qurulmalıdır ki, ali məktəblər arasında dövlət sifarişi uğrunda sağlam rəqabət yaransın. Bu mexanizmin tətbiqi zamanı əsas fikir dövlət sifarişi üzrə və ödənişli əsaslarla tələbə qəbulunun sayı arasında mütənasibliyin gözlənilməsinə verilməlidir. Mütənasiblik gözlənilməzsə, aşağı keyfiyyətli ali məktəblər dövlət sifarişinin yerinə yetirilməsində iştirak etməsə də, ödənişli təhsil üzrə daha çox tələbə əldə edərək iqtisadi cəhətdən üstün vəziyyətə nail ola bilər. Buna görə də onlar dövlət sifarişinin yerinə yetirilməsində iştirak etməyə can atmazlar. Yeni mexanizm ali məktəbi tələbə və maliyyə vəsaiti qazanmaq üçün daim təhsilin keyfiyyətini artırmağa vadar etməlidir. Bu səbəbdən TN təklif edir ki, ali məktəblərin müvafiq ixtisaslarına tələbələrin yerləşdirilməsi dövlət sifarişi ilə qəbul olunmuş tələbələrin sayına görə müəyyənləşdirilməlidir. Yəni bu və ya digər ali məktəbin müvafiq ixtisasına dövlət sifarişi üzrə tələbə qəbulu nə qədər çox olarsa, ödənişli qəbulun sayı da bu saya mütənasib olaraq çox olmalıdır”.\nŞ. Əliyevin fikrincə, yeni qaydaların tətbiqi üçün çevikliyi təmin edəcək yeni və daha sadə mexanizmlərin və normativ-hüquqi aktların işlənib hazırlanması vacibdir.\nKateqoriya: Tehsil | Baxılıb: 712 | Elave eden: ANAR_PUSU | Reytinq: 5.0/1 | - Оценить - Отлично Хорошо Неплохо Плохо Ужасно


Emil Stoyçev Azərbaycan Rəssamlar İttifaqının üzvü seçilmişdir\nBakıda dünya şöhrətli bolqar rəssamının sərgisi açılmışdır\nBolqar rəssamı Emil Stoyçevin Azərbaycan Mədəniyyət və Turizm Nazirliyinin təşkilatçılığı ilə noyabrın 13-də Muzey Mərkəzində açılan fərdi sərgisi ölkəmizin mədəni həyatında əlamətdar hadisəyə çevrilmişdir. Sərgi Azərbaycan Prezidenti İlham Əliyev və Bolqarıstan Prezidenti Georgi Pırvanovun himayəsi ilə keçirilir.\nMədəniyyət və Turizm naziri Əbülfəs Qarayev dünyaya təkrarolunmaz əsərlər bəxş edən rəssamın tabloları ilə tanış olmaq imkanına görə Azərbaycan Prezidenti İlham Əliyevə təşəkkürünü bildirmişdir.\nNazir demişdir ki, Stoyçevin əsərləri dünyanın məşhur muzeylərində saxlanılır və həmin muzeylər onun rəsmlərini böyük fəxrlə nümayiş etdirirlər.\nBolqarıstanın vitse-prezidenti Angel Marin bildirmişdir ki, bu sərgi təkcə Azərbaycan üçün deyil, onun ölkəsi üçün də əlamətdar hadisədir. Biz zəngin bolqar mədəniyyətini dost Azərbaycanda nümayiş etdirmək imkanı əldə etmişik. Bu, bütün sahələrdə münasibətlərimizi yaxşılaşdırmağa, bir-birimizi daha yaxşı tanımağa imkan verəcəkdir.\nAzərbaycan Rəssamlar İttifaqının sədri, xalq rəssamı Fərhad Xəlilov qurumun kollegiyasının qərarı ilə Emil Stoyçevin İttifaqa üzv qəbul edildiyini bildirmiş və üzvlük vəsiqəsini bolqar rəssamına təqdim etmişdir.\nEmil Stoyçev indiyədək Fransa və Bolqarıstan rəssamlar ittifaqlarının üzvü olduğunu söyləmiş, yaradıcılığına göstərilən diqqətə görə təşəkkürünü bildirmişdir.\nEmil Stoyçev bir çox mükafatların, o cümlədən Polşa byenallesinin, "Usta Vladimir Dimitrov", "Qızıl Ezop" beynəlxalq qran-pri mükafatlarının laureatıdır. Onun dünyanın 15-dən çox ölkəsində fərdi sərgiləri keçirilmişdir, əsərləri Fransa, Almaniya, Hollandiya, ABŞ və digər ölkələrin muzeylərində saxlanılır.\nÜç ilham pərisi - xanımı Dafinka, qızı Evelina, nəvəsi Yana rəssamla birlikdə Azərbaycana gəlmişlər. Stoyçev kimi, onlar da ilk baxışdan Bakını sevmişlər. Doğmaları deyirlər ki, Emil Stoyçev kimi geniş qəlbli və çox istedadlı insanla həyatda yanaşı addımlamaq böyük xoşbəxtlikdir.\nRusiya Rəssamlar İttifaqının vitse-prezidenti Tahir Salahov AzərTAc-ın müxbirinə demişdir: "Emil Stoyçev həyatsevər insandır. Bu, onun rəsmlərində də əksini tapır. Onun öz yaradıcılıq üslubu, öz dünyası var. Rəssamın hər bir əsərini qəlbən hiss etmək lazımdır".\nStoyçev özü öz üslubunu "fantastik realizm" adlandırır. Onun sulu boya ilə çəkdiyi əsərləri sanki sonsuz xəyaldır.\nSərginin açılışında respublikamızın tanınmış rəssamları, ictimaiyyətin nümayəndələri iştirak etmişlər.\nRespublika.- 2008.- 14 noyabr.- S. 6.


istipol setkası - elanlar Bakida alqi satqi - Tezbazar.az\nTezbazar.az ▸ Xidmətlər ▸ Təmir və tikinti ▸ istipol\nElan kodu: 1061458\nİstipol üçün setka 3lük 10x10 - 4.5azn 4lük 10x10- 6azn\nSetka topdan satış\nKafel ve metlax işləri\nKafel ve metlaxa aid butun iwleri yuksek keyfiyyetle menzil ve obyektleri temir edirem. Kafellerin olcusunden asili olmayaraq kesimlerini lazer ve dezgahlarda kesirem. Kowe iwletmeden kafelleri 45 derece ile keserek\nKombi və pitminutkaların təmiri\nKombi və pitminutkaların təmiri və bərpası. Santexnik və elektrik işlərinin sıfırdan görülməsi.\nKazirok, ayaqlı kazirok, yerden acilan kaziroq, yerden açılıb bağlanan tent, zontik sifarişi, zontik quraşdırılması, gündən qoruyan zontik7-nin 2 yarima klassik tent yeddinin üçə klassik tent yeddinin üç yarıma klassik\nŞurup bağlayan "Yato yt-82786"\nQranit səki bardurlarıdı.Özüm üçün almışdım.Artıq qalıb,indi satıram.istəyən olsa zəng eləsin baxsın.Qiymətdə real alıcıyla razılaşmaq olar.\nev alqi satqisi ustalar detoxic cam balkon paltaryuyan ustasi turbo.az avtomobil 2021 peyk ustasi mektebe qeder hazirliq metbex stol stul sebet.az turlar.az masinlar gənclik metrosu 28mall villaya evler baxmaq ucun bagban isi samsung galaxy


Adı: Tomas Edvard Lourens.\nÜnləndiyi adı (taxma adı, ləqəbi): Ərəbistanlı Lourens.\nBudunu (milliyyəti): İngilis.\nDoğum tarixi: 16 avqust 1888-ci il.\nDoğum yeri: Şimalı Uels.\nÖlüm tarixi: 19 may 1935-ci il.\nÖlüm yeri: Güney-batı İngiltərə.\nİşi: Zabit, cəsus, araqatan.\nOxuduğu məktəb: Maqdalin Kolleci.\nGörəvi: İslam coğrafiyasında qarışıqlıq çıxartmaq, terror və sui-qəsd hərəkətləri törətmək, Türk dövlətinə qarşı Ərəbləri üsyan etməyə çağırmaq, Türk dövlətinin parçalanması üçün çalışmaq.\nMəqamı: İngiltərə kəşfiyyat idarəsinin zabiti, hərbi hava qüvvələrinin zabiti, Müstəmləkələr nazirliyinin danışmanı (müşaviri).\nTomas Edvard Lourens, ingilis-irland ailəsinə mənsub Britaniya kəşfiyyatının agenti olmuş şəxsdir. O, 1888-ci ildə anadan olmuşdur. Universitetdə təhsil almışdır. O, ərəblərin məişətini, adət-ənənələrini, İslam dinini ayrıntılarına qədər öyrənmiş, ərəb dilini ləhcə səviyyəsində mənimsəmişdir. Universiteti bitirdikdən sonra vəzifəsini icra etmək üçün 1910-cu ildə Britaniya kəşfiyyatının agenti kimi arxeoloq kimliyi ilə Ərəbistanın şərqində məskunlaşmışdı.\nİlk iş olaraq Ərəb tayfa başçıları ilə dostluq münasibəti yaratmağa və onların etibarını qazanmaq üçün çalışmışdır. Çalışmalarının nəticəsi olaraq bir çox Ərəb tayfa başçılarını əla ala bilmişdir. Əbd-ül-Əziz ibn Səud, Hüseyn ibn Əli və oğlu Feysəl1 Lourensin ələ aldığı və İngilislər üçün işləyən, müsəlman Türk dövlətinə xəyanət etmiş ərəb tayfa başçılarından ən məşurlarındandılar.\nBirinci Dünya müharibəsi başlayandan sonra Lourens ələ aldığı ərəb tayfa başçılarının iştirakı və yardımı ilə Türk kakanlığına (Osmanlı) qarşı Ərəb millətçiliyi hərakatı adı altında İngilis mənafeyinin təminatı əməliyyatını başlada bilmişdir. Lourens Britaniya ordusunun və digər müttəfiq ordularının kəşviyyatçıları ilə ərəblərdən ibraət qurulmuş ordunun köməyi ilə ərəb coğrafiyasında müsəlman Türklərə qarşı qiyamı başladaraq nəticədə Türk dövlətinin müharibədən məğlub çıxmasıda rol oynamışlar.\nLourens, 1921-ci ildə Vinston Çörçillin təklifi ilə Müstəmləkələr nazirliyində Orta şərq üzrə müşavir vəzifəsində, 1922-ci ildə Britaniya kral hərbi hava qüvvələrində çalışmışdır. Polkovnik Lourens 1927-1928-ci illərdə Əfqanistanda dövlət çevrilişi edərək Əfqanıstan əmiri Emanullahı devirmək üçün bölgəyə göndərilmişdir.\nLourens müsəlmanlar arasında Pir Kərəm Şah adı altında şeyx sifəti ilə fəaliyyətə başlamış, əmir Emanullahı islahatlarına qarşı təbliğat apararaq onu peyğəmbərin qoyduğu qanunlara qarşı çıxdığı haqqında saxta fətfalar vermişdir. Lourens Əfqanıstan əmiri Emanullahı devirmək üçün Habibullah Kalakani özünə köməkçi götürmüşdür. Ona Əfqanistan əmiri olacağını vəd etmişdir. Əmir Emanullah 1929-cu ilin yanvar ayında devrilmiş və Habibullah Kalakani Əfqanistan əmiri elan edilmişdir. Lakin, Baçayi Sakaonun hakimiyyəti tanınmamaqla bərabər uzunda çəkmədi və həmin ilin oktyabr ayında edam edilmişidr.\nLourens burdakı işini bitirdikdən sonra təkrar Londona qayıtmış və əsasən Afrikada müsəlmanlar əlehinə növbəti planı həyata keçirmək üçün ilkin işlərə başlamışdır. Ancaq buna nail ola bilməmişdir. Beləki, Türk kakanlığnın rəsmi qaldırılmasından sonra müstəqil fəaliyyətə başlayan (Türkiyə cümhuriyyətinin o zamankı rəhbərliyinə tabe olmadan) Türk kakanlığı (Osmanlı) İstihbarat təşkilatının təşkil etdiyi motosiklet qəzası nəticəsində 1935-ci il may ayının 19 öldürülmüşdür. O, Londonun Müqəddəs Pavel kilsəsində müharibə qəhrəmanları kimi dəfn olunmuşdur.\n1-Bunlardan Əbd-ül-Əziz ibn Səud İngilislər tərəfindən qurulan və onun soyunun adı ilə adlandırdıqları Səudiyyə krallığını başına keçirildi, digər tayfa başçılarına görə İngilislərə daha sədaqətlə xidmət etdiyinə görə devrilmədi və ondan sonra gələnlər hələdə bu krallığı yönətməkdədilər. Haşimilər soyundan gəldiyi üçün Türk dövləti tərəfindən hörmət edilən və Məkkə Şərifi olaraq təyin edilmiş Hüseyn ibn Əli Türk dövlətinin etibarına xəyanət edərək İngilislərlə iş birliyi etdi. Bunun mükafatı olaraq İngilislər onun bir oğlu Feysəli İraq kralı, digər oğlu Abdullanı İordaniya kralı və özünü isə Hicaz kralı elan etdilər. Lakin, sonradan İngilislərin gözündən düşən özü və oğlu Feysəl taxtan endirildi. İngilislərə xidmətdə sadiq olan oğlu Abdulla isə İordaniya kralı olaraq qaldı. Ondan sonra gələnlərdə hal-hazırda İordaniya yönətilər.\n2-Habibullah Kalakani olan bu adamın atası su daşıyıcısı olduğu üçün ona Baçayi Sakao adı verilmişdir. Özü fars kökənli olub Taciq ailəsində dünyaya gəlmişdir. Mədrəsə oxumuşdur. Daha sonralar öz atasını, arvadını, bir mollanı və bir çox müsəlmanı öldürmüş, quldur dəstəsi kimi tanımlanan dəstənin başçısı olmuşdur. Bəzi kəsimlər isə onun Sələfi etiqadına bağlı dindar biri olduğunu iddia etməkdədilər. Bəzi qaynaqlarda isə onun Vəhabi olduğu keçməkdədir.\nBritaniya kəşfiyyatının agenti polkovnik Tomas Edvard Lourens.\nYazar: Şükür Məhişoğlu Oxunma: 1113 Bölmə: Adamlar


Kollegiya iclası keçirilib – "Nuhçıxan" İnformasiya Agentliyi\n28 May 2020, Cümə axşamı, 19:59\nNUHÇIXAN xəbər verir ki, Naxçıvan Muxtar Respublikasının Vergilər Nazirliyi və onun yerli vergi orqanları tərəfindən 2018-ci ildə görülmüş işlər və beşinci çağırış Naxçıvan Muxtar Respublikası Ali Məclisinin doqquzuncu sessiyasında qarşıya qoyulan vəzifələr haqqında kollegiya iclası keçirilib. Kollegiya iclasında vergilər naziri, baş vergi xidməti müşaviri Azər Nağıyev bildirib ki, iqtisadi inkişafın nəticəsi olaraq, hesabat dövründə Naxçıvan Muxtar Respublikasının Vergilər Nazirliyi üzrə müəyyən olunmuş proqnoz 116,8 faiz icra edilib. Bu da 2017-ci illə müqayisədə 10,9 faiz çoxdur.\nÜmumilikdə muxtar respublika üzrə daxil olmuş vəsaitlərin 34,5%-i dövlət sektorunun, 65,5%-i isə özəl sektorun payına düşür. Özəl sektor üzrə daxilolmalar ötən ilin müvafiq dövrü ilə müqayisədə 6 milyon 394 min 700 manat və ya 15,4 faiz artıb.\nRayonlarda kiçik və orta sahibkarlığın fəaliyyətinin güclənməsi bu sahədə vergi daxilolmalarının əhəmiyyətli dərəcədə artımına səbəb olub. Buna görədir ki, özəl sektordan vergi daxilolmaları ötən ilin müvafiq dövrü ilə müqayisədə Şərur rayonu üzrə 143,1 min manat və Babək rayonu üzrə 261,7 min manat artıb.\nKiçik və orta sahibkarlığın inkişafını səciyyələndirəngöstəricilərdən biri də sadələşdirilmiş vergi üzrə proqnozun 2 milyon 331 min manat və ya 71,7 faiz, yaxud ötən ilin müvafiq dövrü ilə müqayisədə 1 milyon 482 min manat və ya 36,2 faiz artıqlaması ilə icra edilməsidir.\nHesabat dövrü ərzində vergi ödəyiciləri tərəfindən 28641 bəyannamə təqdim edilmişdir ki, bunun 28631-i və ya 99,9%-i elektron, 4-ü əlbəəl və 6-sı poçt vasitəsilə təqdim olunub.\nTəqdim olunan bəyannamələr uyğunsuzluq yoxlamasından keçirilərək 883 halda 653 min 457 manat məbləğindəkameral və analoji hesablama aparılmaqla vergilər hesablanıb və ödənilməsi təmin edilib.\nVergilər üzrə proqnoz tapşırıqların yerinə yetirilməsində mühüm rolu olan aktiv vergi ödəyicilərinin sayı (kənd təsərrüfatı istisna olmaqla), sahibkarlığa göstərilən qayğının və yaradılan işgüzar biznes şəraitinin nəticəsidir ki, 2017-ci illə müqayisədə 1.2 dəfə və ya 1007 vahidartıb.\n01 yanvar 2019-cu il tarixə muxtar respublikada fəaliyyət göstərən ticarət obyektlərində 1272 POS-terminal quraşdırılıb və bu istiqamətdə tədbirlərimiz davam etdirilir.\nNağdsız əməliyyatların genişləndirilməsi tədbirləri çərçivəsində muxtar respublikada aparılmış təbliğat tədbirlərinin nəticəsi olaraq, hesabat dövründə POS-terminallar və digər ödəniş vasitələri ilə aparılan nağdsız hesablaşmalarınhəcmi 35 milyon 93 min 350 manat olmaqla, ötən ilin müvafiq dövrü ilə müqayisədə 4 milyon 294 min 678 manat artıq olub.\nSahibkarlıq subyektləri tərəfindən vergilərin vaxtında ödənilməsinə və ödənilən əməkhaqlarının reallığı əks etdirməsi vəziyyətinə nəzarətin gücləndirilməsi işləri Əmək və Əhalinin Sosial Müdafiəsi Nazirliyi ilə birlikdə davam etdirilib. Belə ki, 2018-ci il ərzində aparılan 676 birgə monitorinq zamanı 511 halda yeni əmək müqavilələrinin bağlanmaması, 1811 halda əməkhaqqının reallığı əks etdirməməsi faktları aşkar edilib və müvafiq düzəlişlərin edilməsi təmin olunub. Bütün bunların nəticəsində işəgötürən fiziki şəxslər tərəfindən əməkhaqqından ödənilən gəlir vergisi məbləği hesabat dövründə 133 min 154 manat olmaqla, 2017-ci illə müqayisədə 6504 manatdan çox artıb.\nNaxçıvan Muxtar Respublikasının Vergilər Nazirliyi beşinci çağırış Naxçıvan Muxtar Respublikası Ali Məclisinin doqquzuncu sessiyasında Ali Məclisin Sədri cənab Vasif Talıbov tərəfindən qarşımıza qoyulan vəzifələrin icrasına məsuliyyətlə yanaşaraq, onların icrasının təmin edilməsi istiqamətində bütün tədbirləri həyata keçirəcəkdir.\nİclasda bildirib ki, hesabat dövründə muxtar respublika üzrə əhali ilə nağd pul hesablaşmaları aparan 1865 obyektdən 1857 obyektə nəzarət-kassa aparatı quraşdırılması təmin edilib. Bu da nəzarət-kassa aparatı quraşdırılmalı olan obyektlərin 99,6%-ni təşkil edir. Ciddi hesabat blankı tətbiq edilməli olan 968 obyektin hamısında ciddi hesabat blankları tətbiq edilir.\nMuxtar respublika üzrə vergi borclarının alınması sahəsində görülən tədbirlər nəticəsində hesablanmış 2 milyon 320 min manat vergi borcunun ödənildiyi təmin edildiyindən, 2019-ci ilin 1 yanvar tarixinə borc məbləğləri qalmayıb, Vergilər Nazirliyi2018-ci ili vergi borcu olmadan başa vurublar.


Şokolad Muffins - Bunlar - Pişirmə - 2021\nŞokolad Muffins etmək üçün Tərkibi\nSüdlü şokolad 200-250 qr.\nBıçaq, Kəsmə taxtası, Çanaq, Kiçik güveç, Xörək qaşığı, Qarışdırıcı və ya qarışdırıcı, Muffin kalıpları (və ya paschoks - paskovniki üçün), Soba, Soba, Böyük xidmət qabı\nAddım 1: Şokoladı doğrayın.\nBeləliklə, şokoladı əllərimizlə plitələrə ayırırıq və sonra bıçaqla ölçüsünə qədər doğrayırıq yarım santimetrdən çox deyil. Beləliklə, gələcəkdə onu xəmirə qarışdırmaq daha rahat olacaq. Bunu başqa bir şəkildə edə bilərsiniz - şokoladı incə doğrayın, amma bu daha çox vaxt aparan bir proses ola bilər, buna görə bıçaq istifadə etməyi üstün tutdum, amma bu da hamısı deyil. Çox incə doğranmış şokolad xəmirə bir təsir effekti yaratmayacaqdır. Ən sonunda bəzək üçün buna görə daha çox şokolad lazımdır yarısını son mərhələyə buraxmaq lazımdır.\nAddım 2: Hamuru bişirin və bişirin.\nİndi soyuq kərə yağı lazımdır. Kassaya göndəririk, şəkər əlavə edirik və əvvəlcə bir qaşıq ilə qarışdırırıq və qarışdırıcıyı bağladıqdan sonra qarışığı homogenliyə aparırıq. İndi yumurtaların növbəsi və artıq əzilmiş şokolad - və eyni qabda. Kütləni yaxşı döyün. Çörək pudrası və un əlavə edin. Sonuncu tədricən eyni vaxtda qarışdırmaqla tətbiq olunur. Beləliklə, xəmiri kəsmədən alırıq. Formaları doldurduğumuz fürsəti buraxaraq bitmiş testlə 1/3 doldururuq. Fırını əvvəlcədən qızdırın 180-200 dərəcə və bişirin 15-25 dəqiqə.\nAddım 3: Süfrəyə şokoladlı kekler əlavə edin.\nMuffins bişirilir və həmçinin qəliblərindən götürülür və bir qabda yerləşdirilir. Şokoladın qalan yarısını götürürük, sobada kiçik bir tencerede əridirik və səthə kekler çəkmək üçün bir qaşıq istifadə edirik. Soyudun. İsti və ya soyudulmuş şəkildə verilə bilər. İştahsızlıq!\n- - Demək olar ki, hər hansı bir şokoladdan və ya onun müxtəlif növlərinin bütöv birləşməsindən istifadə edə bilərsiniz. Həm ağ, həm də qara, hətta acı da istifadə ediləcəkdir.\n- - Şokolad əvəzinə xəmirin hazırlanma mərhələsində kakao da istifadə edilə bilər.\n- - Limon və ya portağalın parçalanmış balqabağı, hər hansı bir mövcud giləmeyvə - xəmirə əlavə oluna bilər.\n- - Qapalı bir qarışdırıcıdan istifadə edərək xəmiri yoğurmağı xeyli sürətləndirə və sadələşdirə bilərsiniz.\nCopyright 2021 \_ Şokolad Muffins...


Firdovsi Ferzeliyev: "Bu hissi sözle ifade etmek çox çetindi" - Azadliq Xeber\nFirdovsi Ferzeliyev: "Bu hissi sözle ifade etmek çox çetindi"\n13.06.2015 / 19:00 xeber –\n“Mən komandamıza ilk qızıl medalı qazandırdığıma görə çox xoşbəxtəm. Bu hissi sözlə ifadə etmək çox çətindi”. Bu sözləri apasport.az saytına karate üzrə yığma komandamızın üzvü Firdovsi Fərzəliyev deyib.\nFərzəliyev Azərbaycan millisinin heyətində Bakı-2015 I Avropa Oyunlarında ilk qızıl medalı qazanan idmançı olub.\n60 kq çəkidə rəqib tanımayan karateçi bildirib ki, uğurunun təməlində yorulmadan etdiyi məşqlər və özünəinam dayanır: “Başda Rəhman müəllim olmaqla bütün müəllimlərinə təşəkkür edirəm. Bu qızıl medal 6 ay yorulmadan etdiyimiz məşqlərin nəticəsidi”.


Türkiyə və Azərbaycan səmərəli istehsal sahəsində əməkdaşlıq edəcəklər » Butov.az\nTarix : 27-04-2021, 10:12\nTürkiyə və Azərbaycan səmərəli istehsal sahəsində əməkdaşlıq edəcəklər.\nButov.az xəbər verir ki, bu barədə Trend-ə Türkiyə Sənaye Texnologiya Nazirliyindən bildiriblər.\nNazirlikdən verilən məlumata əsasən, səmərəli istehsal sahəsində əməkdaşlıq məqsədi ilə Türkiyədə yaradılan model zavodlarla əlaqədar layihə qrupunun səfərləri həyata keçiriləcək.\nBütün bunlarla yanaşı Türkiyə və Azərbaycan arasında sənaye parkları, zonaları və məhəllələri ilə bağlı da təcrübə mübadiləsi həyata keçiriləcək.\n“Bunun üçün tərəflər arasında qarşılıqlı səfərlər təşkil olunacaq” - deyə nazirlikdən bildirilib.\nNazirlikdən bildirilib ki, Azərbaycanla bundan sonra da müxtəlif sahələrdə əməkdaşlıq ediləcək. Sənaye və texnologiya sahəsində əməkdaşlıq hər iki dövlətin maraqlarına xidmət etməklə yanaşı, eyni zamanda təcrübə mübadiləsinin də artmasına təkan verəcək.\nAzərbaycanda ödənişli yolların yaradılması məqsədilə Türkiyə təcrübəsi öyrənilir


Azərbaycanda maqnit qasırğası gözlənilir » Aztehsil.com\nKosmik hava durumu – Günəş fəallığı çox aşağı səviyyədə olub. Günəş diski ləkəsizdir. SDO/AIA 304 görüntülərində 4 avqust /16.40 UTC-də NE kvadrantında filament (sap) püskürməsi qeydə alınıb. Koronoqraflarda CME (Coronal Mass Ejections – Tac kütlə atılması) görüntüləri əldə olunduqdan sonra analizi həyata keçiriləcək.\nProqnoz dövründə ilk iki gün (avqutun 5-6-da) müsbət qütblülüyə malik CH HSS effektinin təsiri ilə G1- Minor aşağı (Kp=5) səviyyəli geomaqnit qasırğası şəraitinin hökm sürəcəyi gözlənilir. Sonuncu proqnoz günü isə (avqustun 7-si) geomaqnit effektlərinin təsirinin azalması səbəbindən qasırğa şəraiti az fəal, nisbətən sakit şəraitlə (Kp=3, 4) əvəzlənəcək. ümumən sakitlik (Kp=2, 3) proqnozlaşdırılır. Maqnit qasırğasının yaranması ehtimalı proqnoz dövründə ilk iki gün 15 faizdən, sonuncu gün isə 10 faizdən aşağı qiymətləndirilir.azedu.az\nBakıda və Abşeron yarımadasında toz dumanı olacaq - Şagirdlərə çox zərərli


» Elxan Süleymanovun ATƏT DTİHB-nin direktoruna müraciətiKarabakhİNFO.com - karabakhInfo.com\n13.04.2015 | 12:55\nSizdən öyrəndik ki, bu məsələ Avropa Şurası Parlament Assambleyasının (AŞPA) və ATƏT/DTİHB-in rəsmiləri arasındakı son görüşdə geniş müzakirə edilib və Azərbaycanda qarşıdakı parlament seçkiləri müvafiq olaraq müşahidə ediləcəkdir.\nSiz ATƏT/DTİHB-in seçkiləri “hər zaman olduğu kimi, tam obyektiv” müşahidə edəcəyini Bakıda açıq bəyan etdiniz.\nSizin Bakı səfəri zamanı səsləndirdiyiniz bu fikirlər məni heyrətləndirdi və Azərbaycanda Vətəndaş Cəmiyyətinin İnkişafına Yardım Assosiasiyasının (AVCİYA) prezidenti kimi onlara münasibət bildirmək məcburiyyətində qoydu. Belə ki, rəhbərlik etdiyim AVCİYA son 15 il ərzində ölkədə keçirilən bütün seçkilərin monitorinqini keçirib və beynəlxalq təşkilatlar tərəfindən seçkilərin monitorinqi sahəsində kifayət qədər potensiala malik olan ixtisaslaşmış qurum kimi tanınıb. AVCİYA bu sahənin peşəkarı kimi rəsmi beynəlxalq qurumlar tərəfindən seçkilər ərəfəsində keçirilən görüş və müzakirələrə mütəmadi dəvət edilir.\nBeləliklə, ATƏT/DTİHB-in seçkiləri “hər zaman olduğu kimi, tam obyektiv” müşahidə edəcəyi barədə bəyanatınızla bağlı sizə xatırlatmaq istərdim ki, bu “tam obyektivlik” heç də “hər zaman” ATƏT/DTİHB-in standartı olmayıb və bu, xüsusilə Azərbaycanda keçirilmiş 2013-cü il prezident seçkilərində öz təsdiqini tapdı. Şübhəsiz, xatırlayırsınız ki, Avropanın parlament assambleyalarından, daha dəqiq, AŞPA, ATƏT PA və Avropa Parlamentindən olan üç rəsmi mandatlı, müstəqil, peşəkar müşahidə missiyası DTİHB-dən tamamilə fərqli nəticəyə gəldi. Bütün siyasi qruplar və bütün Avropa ölkələrindən olan onlarla deputatın təmsil etdiyi bu Avropa qurumları yekdil nəticəyə gəldi ki, bəzi kiçik çatışmazlıqlar qeydə alınsa da, prezident seçkiləri azad, ədalətli, və şəffaf keçirilmişdir.\nBununla belə, heç bir ictimai nümayəndəlik səlahiyyəti olmayan (!) DTİHB əməkdaşları bütün bu rəsmi nümayəndə heyətlərinin aşkar etdiyi faktları tamamilə ləğv etməyə qəti təkid etdi, hətta ölkəmin müsbət adına xələl gətirmək üçün qəsdən və tamamilə birtərəfli cəhd göstərərək, olduqca mənfi qiymətləndirmə vermələri üçün onları təhdid etdi.\nDTİHB müşahidə missiyası, bir qayda olaraq, ATƏT üzvü olan ölkələri təmsil edən orta və aşağı ranqlı məmurlardan təşkil edilir, onların adətən deputatlardan fərqli olaraq seçki prosesi haqqında məlumatları çox az olur, bir sıra hallarda isə ümumiyyətlə məlumatsız olurlar. Bir qayda olaraq, orta və aşağı ranqlı məmurlar olan DTİHB müşahidə missiyasının üzvləri yüksək ranqlı məmurların tapşırıqlarını müstəqil olmadıqları üçün qeyd-şərtsiz yerinə yetirməyə məcbur olurlar. Bu səbəbdən də onlar bu və ya digər formada təsir altına düşməyə meyilli olurlar və onlar asanlıqla bu və ya digər korporativ maraqların təmsilçilərinə çevrilirlər.\nAvropanın bir çox siyasi qərarvericiləri ilə yanaşı, mən də tam xəbərdaram ki, nəhəng korporativ maraqlar təşkilatınız DTİHB-ə öz fikirlərini yürüdür və əməkdaşlarınıza göstərişlər verir. Onların əsas məqsədi DTİHB-in seçki müşahidəsindən bir çox gənc demokratiyalara, o cümlədən ölkəmə xüsusi xarici siyasi proqram təyin etmək üçün rıçaq kimi istifadə etməkdir. Bu, sirr deyildir, çünki bir çox illərin ümumi təcrübəsidir.\nÖlkəmə qarşı kəskin qərəzli və mənfi mövqe tutarkən və açıq şəkildə müəyyən mənada “inqilab” təklif edərkən, məlumatınız olsun ki, buna bənzər siyasət Ukrayna, bütün Məğrib və əksər Orta Şərq ölkələrini alova bürüyüb, onların çoxunu uğursuz dövlətlərə çevirib və dünyada sülhü həmişəkindən daha çox təhlükəyə atıb.\nBu müstəvidə sizi Azərbaycan xalqının fikrini öyrənməyə dəvət etmək istərdim və o zaman sizə aydın olacaq ki, olduqca həssas geosiyasi qonşuluğumuzu da nəzərə alsaq, ölkəmdə heç kəs bu kimi iğtişaşlara can atmır.\nBütün bunları nəzərə alaraq, inanıram ki, siz bir neçə gün əvvəl Bakıda ATƏT/DTİHB-in “hər zaman olduğu kimi, tam obyektiv” müşahidə etdiyini bildirəndə mənim nə üçün heyrətləndiyimi anlayacaqsınız. Tam aydındır ki, keçmişdə belə olmayıb, lakin mən hələ də düzlük və ədalətə inandığımdan, həqiqətən inanıram ki, bu dəfə qarşıdakı parlament seçkilərində ilk dəfəkindən fərqli olaraq, seçkiləri tam obyektiv qiymətləndirəcəksiniz.\nGuman edirəm ki, həmişə olduğu kimi, nəticələriniz artıq hazırlanıb və korporativ maraqlar DTİHB-in qələmini yenə də qərəzliliyə yönləndirəcək.\nBu dəfə buna inanmaq istəmirəm, inanmaq istəyirəm ki, Sizin səyləriniz nəticəsində bu seçkilərdə DTİHB-in qiymətləndirməsi həqiqətən obyektiv ola bilər.


Rüstəm İbrahimbəyov prezident seçkiləri haqda yazır...\n2021, 07 May, Cümə, Bakı vaxtı 15:23\nMilli Şuranın sədri Rüstəm İbrahimbəyov Rüstəm İbrahimbəyov Azərbaycanda keçiriləcək prezident seçkiləri haqda yeni məqalə yazıb. Məqalədə Milli Şuranın prezidentliyə vahid namizədi Cəmil Həsənli haqda da fikirlər yer alıb. AzadlıqRadiosu R. İbrahimbəyovun məqaləsini dərc edir:\nMilli Şuraya Ziyalılar Forumunun yalnız bir hissəsi daxil oldu. Bu da təbiidir. Forum ölkədə ictimai fikri formalaşdıracaq ictimai təşkilat olaraq qalır. Daha vacib olanı odur ki, birləşmiş müxalifət prezident seçkilərində vahid namizəd kimi məhz Ziyalılar Forumunun üzvünü irəli sürməyi lazım bildi.\nQüsursuz ictimai-siyasi reputasiya, elmi istedad, yüksək intellekt, tarixi proseslərin anlamına söykənərək xalqın problemlərini dərindən dərk etmə, parlaq temperament və yüksək nitq mədəniyyəti ölkə üçün dünya səviyyəli siyasi lideri ortaya çıxardı. Cəmil Həsənli bir neçə çıxışla sübut etdi ki, intellekt və vicdan yalançı və aşağı intellektli hakimiyyətlə mübarizədə ən güclü silahdır.\nSeçki ərəfəsində ziyalılarımızın baş verən hadisələri kənardan müşahidə edən və onlarda iştirak etməyə cəsarət etməyən hissəsinə müraciət edirəm\nSeçki ərəfəsində ziyalılarımızın baş verən hadisələri kənardan müşahidə edən və onlarda iştirak etməyə cəsarət etməyən hissəsinə müraciət edirəm.\nHəmkarlarımı, dostlarımı, hətta tanımadıqlarımı anlayıram; biz bilirik ki, ictimai-siyasi situasiyanın uğursuz yaxşılaşdırma cəhdləri ölkədə idarəolunmaz, bəzən dağıdıcı iğtişaşlara gətirib çıxara bilər. Ancaq postsovet dövründə müstəqil dövlət olan Azərbaycan müəyyən dövlət quruculuğu yolu keçib və bu gün müxalifət islahatlara çağırarkən köklü dəyişiliklərlə yanaşı, dövlət strukturlarında dəqiq varislik tədbirlərinə riayət edilməsinin vacibliyini anlayır. 90-cı illərin inqilabi coşqusu və onu müşayiət edən ifratlar siyasi sistemin tam yenidən qurulması zərurətindən irəli gəlirdi.\nBu gün ölkədə dünyada yayılmış demokratik model sanki bərqərar olub. Ancaq məlum olur ki, rəhbərliyə hakimiyyəti şəxsi məqsədləri üçün istifadə edənlər gələndə bu model formal örtük olur.\n...məqsədim geniş ziyalı dairəsini qarşıdakı prezident seçkilərində iştiraka inandırmaqdır\nAzərbaycanda artıq illərdir demokratik fasad arxasında korrupsiyalaşmış avtoritarizm möhkəmlənib, onun arxasında demokratiyanın mahiyyət və mənasını təşkil edən hər şey korlanaraq minimuma endirilib. Nəticədə xalq hakimiyyəti ailə hakimiyyəti ilə əvəzlənib.\nHamıya məlum bu həqiqətləri təkrarlamaqda məqsədim geniş ziyalı dairəsini qarşıdakı prezident seçkilərində iştiraka inandırmaqdır. Onlar ölkəni sosial sarsıntılardan xilas edə, onu bir yığın işbazın əlindən xilas edə bilər. «Yığın» sözü real situasiyanı əks etdirir – bügünkü hakimiyyətə xidmət göstərən yüz minlərlə insan bunu istəmədən edir.\nHəmyerlilərim, həmvətənlərim, həmkarlarım, dostlarım, qohumlarım, özümüzdən başqa heç kəs xalqımızı öz ölkəsinin sahibi edə bilməz. Hər birimiz ölkənin taleyini həll edirik. Başqalarına ümid etməyin. Seçkilərə gedin və «konkret olaraq kim İlham Əliyevin əvəzinə gələ bilər?» kimi çoxillik şübhələri dağıtmağı bacaran adamın namizədliyini dəstəkləyin. Cəmil Həsənlinin həyat yolu, intellekti, vətəndaş cəsarəti və alicənablığı bu suala cavab verir: o artıq gəlib!»


“Fəal ol, sağlam ol, həyat boyu qalib ol! ” şüarı altında festival keçirilib – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\n“Fəal ol, sağlam ol, həyat boyu qalib ol! ” şüarı altında festival keçirilib\nBakı şəhəri Nərimanov rayonunda yerləşən S.Xasıyev adına parkda Ümumdünya Fiziki Aktivlik Gününə həsr olunmuş festival keçirildi və bununla bağlı “Fəal ol, sağlam ol, həyat boyu qalib ol!” şüarı altında keçirilən aksiyaya start verildi. Tədbir Azərbaycan Respublikası Gənclər və İdman Nazirliyi, Təhsil Nazirliyi, Nərimanov Rayon İcra Hakimiyyəti, Səhiyyə Nazirliyinin İctimai Səhiyyə və İslahatlar Mərkəzi (İSİM), “Gənclərin İnkişafı” İctimai Birliyinin və Coca-Cola Fondunun birgə əməkdaşlığı ilə keçirildi.\n“Azərbaycan gəncliyi 2011-2015-ci illərdə” Dövlət Proqramına əsasən keçirilən festivalın məqsədi əhali, xüsusilə də məktəblilər arasında fiziki aktivliyi və sağlam həyat tərzini təbliğ etməkdir. Belə ki, Azərbaycan da daxil olmaqla bir çox ölkələrdə insanlar daha çox oturaq həyat tərzi keçirir, bu da nəticədə qeyri-infeksion xəstəliklərin inkişafına və ümumilikdə dünya əhalisinin sağlamlığına təsir edir.\nTədbiri giriş sözü ilə açan İSİM-in Səhiyyə kommunikasiyası və ictimaiyyətlə əlaqələr şöbəsinin müdiri Aynur Rəşidova çıxışında nəzərə çatdırdı ki, “Fiziki passivlik dünyada baş verən ölüm hadisələrinin ən əhəmiyyətli risk faktorlarından biri hesab edilir”. Onun sözlərinə görə, mütəmadi fiziki aktivlik ürək-damar xəstəlikləri, 2-ci tip şəkərli diabet, bir sıra xərçəng xəstəlikləri, piylənmə, depressiya, osteoporoz kimi bir sıra xroniki xəstəliklərin profilaktikasında rolu var. A.Rəşidova: “Hər gün ən azı 60 dəqiqə ərzində fiziki aktiv olmaqla siz həyatınızda daha böyük nailiyyətlər əldə edəcəksiniz! Sadəcə 60 dəqiqə!” sonda qeyd etdi.\nGənclər və İdman Nazirliyinin nümayəndəsinin sözlərinə əsasən, fiziki aktivlik gənclərimizin həyatında önəmli bir amilə çevrilməlidir.\nDaha sonra Təhsil Nazirliyinin nümayəndəsi öz çıxışında bu cür tədbirlərin tez-tez keçirilməsi və əhəmiyyəti haqqında söz açdı.\nİki saat davam edən festivalda məktəb şagirdlərinin iştirakı ilə fiziki aktivliklə bağlı bir sıra müsabiqələr keçirildi. Sonda birinci yeri tutan qalib komanda hədiyyələrlə təltif olundu.\nNəzərə çatdıraq ki, “Fəal ol, sağlam ol, həyat boyu qalib ol!” şüarı altında keçirilən aksiya çərçivəsində bir neçə məktəbdə şagirdlərarası, həmçinin ofis şəraitində işləyənlər üçün maarifləndirmə işləri planlaşdırılır. Kampaniya zamanı hədəf auditoriya sağlamlıq üçün fiziki aktivlik üzrə tövsiyələr, sağlam qidalanma və fiziki aktivliyə davamlı, planlaşdırılmış və sistematik yanaşma haqqında biliklər əldə edəcəklər. Həmçinin aksiya zamanı iştirakçılara kampaniya çərçivəsində hazırlanan maarifləndirici buklet, təqvim, bloknot və plakatlar paylanılacaq.\nSağlam olun ki, qalib olasınız!


Qəbələ-Belfast aviabiletlər - bütün Qəbələ-Belfast teyyare bileti qiymətləri | Trips\nQəbələ - Belfast\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Qəbələ-Belfast təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nQəbələ-Belfast aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Qəbələ-Belfast biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Belfast - Qəbələ istiqamətinə


2021, 25 Oktyabr, Bazar ertəsi, Bakı vaxtı 21:24\nBu görüntüləri Azadlıqradiosunun «Mobil Reportyor» bölümünə Lənkəran sakinləri yollayıb. Onların sözlərinə görə, Lənkəran rayonunun mərkəzindən 34 kilometr aralıda yerləşən Jidi kəndi ərazisində torpaq qatı sürüşüb.\nKənd sakinlərinin APA-ya verdikləri məlumata görə, sürüşmə yolda 100 metrlik ərazini əhatə edib. Lay torpaq qatının sürüşməsi nəticəsində yol keçilməz hala düşüb. Bu yoldan Gəgiran kəndinin sakinləri də istifadə edir.\nSakinlər sürüşmənin fervalın 5-də səhər saatlarında olduğu bildirirlər. Gün ərzində dövlət qrumları hadisə ilə bağlı hər hansı açıqlama yaymayıblar. Yerli sakinlər isə ümumiyyətlə hadisə baş verən gün ərazidə hər hansı iş getmədiyini bildiriblər.\nSiz də çəkdiyiniz videoları bizə yollayın, yayımlayaq.\nWhatsapp: +420 778 711 700\nGörüntüləri elektron poçtla da yollamaq olar: efir@azadliqradiosu.az


Elmar Vəliyevin birinci müavini deşifrə olunur » BolgeXeber.Com -Bölgələrdən xəbəriniz olsun!\nBolgeXeber.Com » Ölkə » Elmar Vəliyevin birinci müavini deşifrə olunur\nElmar Vəliyevin birinci müavini deşifrə olunur\nOxunub: 3 186 YAP-ın namizədi ilə bağlı şok iddialar\nMəlum olduğu kimi, YAP özünün namizəd siyahısını açıqlayan zamanı bir çoxlarını təəccübləndirəcək namizədlərə də yer verib. Onların arasında Gəncə icra başçısının müavini, YAP-ın yerli təşkilatının sədri Naqif Həmzəyev də var. Bolgexeber.com-a Naqif Həmzəyev haqda ilginc məlumatlar daxil olub.Həmin məlumatda deyilir:\n“Naqif Həmzəyevin 38 saylı Nizami ikinci (Gəncə) seçki dairəsindən namizədliyi irəli sürülüb və şansı çox yüksək qiymətləndirilir. Amma sözügedən şəxsin qorxduğu, daha çox kabusuna çevrildiyi məqamlar da az deyil. Naqif Həmzəyevin keçmişində “qaranlıq” yerlər həddindən artıq çoxdur. Onun ADAU-da işləyərkən qovulmasından tutmuş, Elnur Aslanovla yaxın olmasına qədər ciddi amillərdən çəkindiyi və bu barədə ümumiyyətlə, danışmadığı vurğulanır.Deputatlığa namizədin digər bir kabusu isə vaxtıyla işlədiyi bir şirkətlə bağlıdır. Vaxtıyla “Mətanət-A” şirkətində mətbuat xidmətinin rəhbəri və PR meneceri kimi çalışan Naqif Həmzəyev bu barədə tərcümeyi halında bircə cümlə belə qeyd etməyib. İddiaya görə, buna səbəb həmin şirkətin sabiq iqtisadi inkişaf naziri Fərhad Əliyevə məxsus olmasıdır.\nÇox maraqlıdır ki, Naqif Həmzəyev Fərhad Əliyevlə yanaşı, Azərbaycan hakimiyyətinə qarşı çıxmış və onu sərt formada tənqid edən digər bir qalmaqallı siyasətçinin də yanında yer alıb.Deputatlığa namizədin yanında olduğu və dəstək verdikləri adamların sırasında "Azərbaycan yolu" Hərəkatının sədri İlqar Qasımovun da adı çəkilir. Daha dorğusu, Naqif Həmzəyev Rusiyanın Azərbaycandakı emissarlarından sayılan bir şəxsə yetərli qədər köməkliklər göstərdiyi məlum olmuşdur.\nSon illər ölkədə “Nurçu” adlı dini şəbəkəyə daxil olan insanlarla bağlı tez – tez informasiyalar yayılır. Ötən il ölkənin bir sıra iri ranqlı məmurlarının da adının keçdiyi Nurçu şəbəkəsinin aşkar olunması ilə bağlı məsələ ölkənin əsas gündəm hadisələrinə çevrilmişdi.\nHələ ötən ilin 15 aprel tarixində Prezident Administrasiyasının Siyasi təhlil və informasiya təminatı şöbəsinin keçmiş müdiri Elnur Aslanov MTN-də bu məsələ ilə bağlı 6 saat dindirilib. O vaxt dindirilən şəxslərdən biri də Gəncə Şəhər İcra Hakimiyyəti başçısının müavini,vaxtı ilə YAP-a söyən,amma indi YAP Gəncə şəhər təşkilatının sədri Naqif Həmzəyev idi.Bundan sonra bir neçə media qurumu Naqif Həmzəyevin “Nurçu”larla əlaqələri haqqında məlumatlar yaymağa başladı. Maraqlı məqam ondan ibarət idi ki, heç bir rəsmi qurum qəzetlərin bu iddiasını təkzib etmədi. Ancaq bəlli olmayan səbəblərə görə aqressivliklə başlayan araşdırma birdən dayandı.Bir Müddət əvvəl isə ölkədə “Nurçu”ların yenidən güclənmə cəhdlərinin olması gündəmə gəldi. Milli Təhlükəsizlik Nazirliyi də bununla bağlı əməliyyat keçirdi. Ancaq maraqlı nüans ondan ibarətdir ki, o vaxt medianın “Nurçu”larla əlaqəli olduğu iddia edilən Naqif Həmzəyev bu il Yeni Azərbaycan Partiyasının deputatlığa namizədlər siyahısında yer alıb.\nNaqif Həmzəyevlə bağlı digər maraqlı nüans ondan ibarətdir ki, o hazırda deputatlığa namizəd olmaqla yanaşı eyni zamanda Gəncə Şəhər İcra Hakimiyyəti başçısının müavinidir. Qanunvericilik isə icraedici orqanda təmsil olunan şəxslərin qanunverici orqanda təmsil olmasını qadağan edir. Belə problemlərin yarana biləcəyini əvvəlcədən ehtimal olunduğu bir məqamda YAP-ın israrla onun namizədliyi irəli sürməsi N. Həmzəyevin hansısa formada və kimlərsə tərəfindən himayə olunması iddiasına ciddi əsaslar yaradır.\nElnur Aslanov Rabitə və Yüksək Texnologiyalar Nazirliyinin strateji planlaşdırma, elmi potensial və investisiya şöbəsinin müdiri vəzifəsində işləyəndə onun verdiyi məlumatların nəticəsi olaraq bir çox Türkiyə təhsilli və son zamanlar hakimiyyət pillələrində sürətlə addımlayan gənclərlə bağlı araşdırmalar başlanıb.Bunlardan biri də Gəncə Şəhər Icra Hakimiyyəti başçısının 30 yaşlı birinci müavini, YAP Gəncə şəhər təşkilatının sədri Naqif Həmzəyevdir. O, 2009 – 2011-ci illərdə Azərbaycan Dövlət Aqrar Universitetində həyata keçirilən “Elektron Universitet” layihəsinə uyğun olaraq Türkiyə Respublikasının Atatürk, Istanbul və Fırat universitetlərində, həmçinin Tubitak Ulakbim təşkilatında “IT meneceri” üzrə ixtisasartırma kursları keçib. 2012-ci il 24 yanvar tarixində Türkiyə Respublikası Fırat Universiteti Sosial Elmlər Institutunun tarix bölməsində doktorantura pilləsinə qəbul olunub. Bundan başqa Eldar Mahmudovun komandası Naqif Həmzəyevin cangüdənliyini ən yüksək səviyyədə təmin etməyə müvəffəq olmuşlar. Elnur Aslanov klanının ardından, Eldar Mahmudov komandasının süqutu Naqif Həmzeyin deputatlıq yoluna çıxması ilə nəticələndi. Əgər o deputat seçilərsə ən azından 5 il toxunulmaz olaraq fəaliyyət göstərmiş olacaqdır.Hörmətli redaksiya, Naqif Həmzəyevlə bağlı biz də hər kəsi şoka salacaq foto var. Fotoda Naqif Həmzəyev hansısa dini terror təşkilatına aid bayrağın qarşısında silahlı formada duraraq sanki “görəvləri” tam olaraq yerinə yetirməyə hazır olduğunu bildirir. Fotonun montaj olmadığını dəqiqləşdirəndən sonra Sizə göndərəcəyik. Eyni zamanda Naqif Həmzəyevin xaricdən gələn “müəmmalı qonaqları” şəxsi avtomobili ilə niyə Hacıkənd istiqamətinə doğru aparması haqqında da məlumat göndərəcəyik.\nDigər maraqlı bir məqam isə ondan ibarətdir ki, Elmar Vəliyev onbaşı,yüzbaşı və minbaşı kimi ştatlar təsis edib.Elmar Vəliyevin tapşırığına əsasən seçki günü minbaşi min adam,yüzbaşı yüz adam gətirib Naqif Həmzəyevə, Pərvin Kərimzadəyə və YAP-ın digər namizədlərinə səs verdirməlidir.Bu barədə Gəncədə yerləşən bütün idarə və müəssisələrin rəhbərlərinə ciddi tapşırıq verilib və seçki komissiyalarının sədrləri təlimatlandırılib.Hətta kimin necə və hansı adamları gətirəcəyi barədə siyahılar da JEK-lərdən alınaraq minbaşı və yüzbaşılara təqdim olunub.Elmar Vəliyev isə iclaslarda deyir qanun mənəm,mənim dediyimi Quran ayəsi kimi qəbul etməlisiniz”.


Kəskin koronar sindromlu xəstənin həyatı xilas olundu - serqqapisi.az\nNəşr edilib 12.09.2020 00:39 |\nBir neçə gün əvvəl Naxçıvan Diaqnostika Müalicə Mərkəzinə iş vaxtından sonra – saat 1830-da ağır vəziyyətdə olan bir xəstə gətirilmişdi. Kəskin miokard infarktı keçirdiyindən xəstənin ürəyində sağ koronar arteriya tamamilə tutulmuş, ürəyin dayanması müşahidə olunmuşdu. Konsultativ müayinə zamanı xəstəyə kəskin koronar sindrom diaqnozu qoyulmuşdu. Onun həyatı üçün ciddi təhlükə yarandığından bir saat ərzində cərrahi müdaxilə zərurətə çevrilmişdi. Vaxt yox idi. Gecikmək xəstənin həyatı bahasına başa gələ bilərdi, odur ki, dərhal Kardiocərrahiyə şöbəsinə yerləşdirilmiş və iş vaxtından sonra dərhal bir araya gəlmiş kardioəməliyyat heyəti komanda şəklində vaxt itirmədən əməliyyatın icrasına başlamışdı. Kardiocərrah Firdovsi Hüseynov, kardio-anestezioloq-reanimatoloq Elçin Abdullayev və assistentlərin iştirakı ilə xəstədə 3-lü koronar damar şuntlama əməliyyatı icra olunub. Aşağı ətraflardan alınan venoz damar tıxanmış ürək damarlarına calaq edilərək ürəyin yenidən qidalanması bərpa edilib. Ürək yenidən oksigenlə təmin olunub və baş verə biləcək miokard infarktının qarşısı alınmaqla xəstənin səhhətindəki problem tamamilə aradan qaldırılıb.\nNaxçıvan şəhər sakini 49 yaşlı Məmməd Rzayev onu həyata qaytaran həkimlərə bu fədakar əməyə görə minnətdarlığını bildirir, muxtar respublika səhiyyəsində görülən işləri, bütövlükdə, dövlətimizin öz əhalisinin sağlamlığına göstərdiyi qayğının parlaq ifadəsi kimi dəyərləndirir.\nBu gün doğma diyarımızın səhiyyə müəssisələrində aparılan genişmiqyaslı quruculuq işləri daha geniş vüsət almaqdadır. Yeni xəstəxana binalarının tikilərək, yenidən qurulması, onların ən müasir avadanlıqlarla təchiz edilməsi ixtisaslı gənc kadrların yetişməsinə stimul olmuşdur. Səhiyyə sahəsində kadr təminatının təkmilləşdirilməsi ən vacib məsələ kimi diqqət mərkəzində saxlanılır, tibb mütəxəssislərinin bilik və bacarıqlarının daim yüksəldilməsi üçün müvafiq mexanizmlər yaradılır, o cümlədən xarici ölkələrdə təlimlər təşkil edilir. Praktik tibb və ya əczaçılıq fəaliyyəti ilə məşğul olan şəxslərin sertifikasiyasının aparılmasına, səhiyyə işçilərinin müasir elmi biliklərinin artırılması üçün müxtəlif profilli elmi-praktik seminar və konfransların təşkilinə ciddi önəm verilir.\nNəticədə, yerli həkimlər tərəfindən mürəkkəb cərrahi, o cümlədən açıq ürək əməliyyatlarının da Naxçıvanda həyata keçirilməsi əhalinin müayinə və müalicə üçün başqa ölkələrə üz tutmasının qarşısını alıb. Aztəminatlı ailələrdən olan xəstələrin muxtar respublikadan kənara getmədən mürəkkəb cərrahi əməliyyatlarının təşkili, heç şübhəsiz, onlara həm maddi, həm də mənəvi dəstəkdir. Bütün bunlar əhalinin sağlamlığının qorunmasına göstərilən dövlət qayğısının parlaq təzahürü, Naxçıvan səhiyyəsinin uğurlarıdır.


Almazbek Atambayevin həbsində pərdəarxası oyunlar\n23 Avqust 16:04\nAvqustun ilk ongünlüyündən başlayaraq Qırğızıstanda baş verən və eks prezident Almazbek Atambayevin həbsi ilə nəticələnən hadisələr beynəlxalq aləmin diqqət mərkəzində qalmaqda davam edir. Məhkəmənin qərarı ilə avqustun 26-na kimi haqqında həbs qəti-imkan tədbiri seçilən Almazbek Atambayevə qarşı isə yeni ittihamlar irəli sürülməkdədir. Belə ki, sabiq prezidentə qarşı irəli sürülən son iki ittiham İstilik Elektrik Stansiyasının tikintisi və ofis alınması ilə bağlıdır. Buna paralel olaraq Qırğız Respublikasının sabiq prezidenti Almazbek Atambayevin 120 adda əmlakına həbs qoyulub. Məsələ ilə bağlı verdiyi açıqlamasında ölkənin baş prokuroru Otkurbek Camşidov deyib ki, Bişkekdəki “Forum” binası, sabiq prezidentin nəzarət etdiyi “Aprel” televiziya kanalı və digər obyektlər onların arasındadır.\n2011-ci ildən 2017-ci ilədək Qırğızıstana rəhbərlik edən Almazbek Atambayev həmçinin dövlət çevrilişi cəhdində günahlandırılır. Bunu Dövlət Milli Təhlükəsizlik Komitəsinin (DMTK) başçısı Orazbek Opumbayevin dedikləri də təsdiq edir. O bildirib ki, Qırğızıstanın keçmiş prezidenti Almazbek Atambayev dövlət çevrilişi planlaşdırıb və ona qan tökülməsi lazım idi. Orazbek Opumbayevin iddiasına görə, keçmiş prezident dövlət çevrilişi əməliyyatına öncədən hazırlaşıbmış: “O, qadın, uşaq və qocaları öz evinə yığıb və hərəsinə min som (938 rubl. – “NG”) ödəyib”. Opumbayev izah edib: “Onun niyyəti milisin gəlişi ilə (Atambayevin evinə-“NG”) toqquşmaların başlanması idi”.\nOpumbayevin sözlərinə görə, “onun təslim olmaq niyyətində olmadığı aydınlaşanda bir sıra zorakı hərəkətlər edilib, silah işlədilib, qərar qəbul olunub: “Amma Atambayev qaçıb və iğtişaşlar törədib, – Opumbayev davam edib. – O qalsaydı… O niyə qaçdı? Nədən qorxurdu? Əməliyyat işçisi qərarı ona verərdi. Oxuyardı, deyərdi ki, getmirəm. Bundan sonra istintaq idarəsi onu müşayiət edərdi və şahid kimi sorğu-sual edərdilər”.\nLakin Dövlət Milli Təhlükəsizlik Komitəsinin (DMTK) başçısı Orazbek Opumbayevin Atambayevin dövlət çevrilişi etməyə hazırlaşdığı barədə dedikləri bir o qədər də inandırıcı görünmür. Çünki istənilən halda Atambayev 6 idən artıq bir dövrdə Qırğızıstanı idarə etmişdi və o dövlət çevrilişi cəhdinin ona qarşı çevrilə biləcəyini yaxşı bilirdi. Üstəlik o da aydın idi ki, az bir qüvvə ilə dövlətə qarşı çıxmaq və bu yolla dövlət çevrilişi etmək mümkün deyil. Digər tərəfdən də Atambayev hakimiyyətdə qalmaq istəsəydi əlində olan imkanlardan istifadə edərək seçkiləri saxtalaşdırmaq və digər vasitələrlə hakimiyyətdə qala bilərdi. Lakin o bunu etmədi və demokratik seçkilər yolu ilə prezident kürsüsündə oturmasına imkan yaratdı. Məsələnin bu tərəfinə diqqəti cəlb edən politoloq, Mərkəzi Asiya üzrə ekspert Arkadi Dubnov hesab edir ki, Atambayevi dövlət çevrilişi cəhdində günahlandırmaq məntiqsizlikdir. O qeyd edib ki, DMTK başçısı Orazbek Opumbayevin sözlərində məna bağlantısını tutmaq çətindir. Dubnov “NG”-yə deyib: “Ya DMTK başçısı Opumbayev rus dilinə çox da yaxşı yiyələnməyib, ya da Atambayevin dövlət çevrilişi hazırladığı və ona qan gərək olduğunun sübutu görünən hansısa əlaqələndirici anları buraxıb. Bəli, Atambayevi bir çox cinayətlərdə, “Alfa” zabitinin həlak olması, ikinci XTPD-çinin yaralanması, istintaqa gəlməkdən imtinada ittiham etmək olar, amma keçmiş prezidentin dövlət çevrilişi hazırladığını bəyan etmək – bu, özünü gicliyə qoymaqdır”.\nPolitoloqun fikrincə, Qırğızıstan güc strukturlarının Atambayev barədə hər hansı bir arqumentə söykənməyən bəzi iddiaları külünc təsir bağışlayır və daha çox eks prezident və onun tərəfdarlarından intiqam alınmasına xidmət edir: “Güc strukturlarının Atambayev barədəki bəzi bəyanatı adamları bir-birinə salışdırmaqda, ədalətsiz ittihamlarda, indiki hökumətə xoş gəlməyən adamlara divan tutmaq və haqq-hesab çəkmək, əcinnə ovuna başlamaq cəhdlərində ölkə rəhbərliyinin ünvanına yeni ittihamlar üçün katalizator ola bilər. Təəssüf ki, Qırğızıstanda siyasi oyunların tipik milli özəlliyi olmuş çevrilişlər ölkəni dərin uçuruma aparacaq sarsaqlıq düzümünü yenidən yaradır”.\nHəqiqətən də Atambayevin həbsindən sonra onun tərəfdarlarına qarşı müxtəlif qurama iddialarla təzyiqlər başlanılıb. Məsələn,tanınmış hüquq müdfiəçisi Rita Karasartovanın feysbuk səhifəsində yazdığına görə, Köy-Taş kəndində Atambayevin evinə hücum şəraitini aydınlaşdırmaq üçün axtarşlar və yerli sakinlərin istintaqı gedir: “ Paqonlular adamları yaxalayır, hərəsindən zorla 2 min dollar qopardır, əks halda onları şahiddən müttəhimə çevirməyi vəd edirlər. Kənd indiyədək cərəyansızdır, İnternetə çıxış yoxdur, bir çox TV kanalların yayımı kəsilib”\nHakimiyyət orqanlarının Atambayevin tərəfdarlarına qarşı həyata keçirdikləri repressiyalar isə Qırğızıstanın şimal və cənuba bölünməsi və bununda nəticəsində ölkədə vətəndaş müharibəsi təhlükəsini əmələ gətirib. Ekspertlər tərəfindən belə bir fikir vurğulanır ki, Köy-Taş kəndindəki hadisələr qırğız xalqını faktiki olaraq şimallı və cənublulara bölüb. Hakimiyyət onların arasına düşmənlik və siyasi traybalizm toxumu səpib. Qırğızıstan dövlətinin siyasi aşınmasının sürətlənmiş prosesi başlanıb.\nMəsələ ilə bağlı yerli politoloqlar da artıq həyəcan təbili şalmağa baılayıblar. Məsələn, iqtidara müxalifətdə olan yerli politoloq Ravşan Ceyenbekovun sözlərinə görə, Şimal-Cənub bölgüsü artıq başlanıb və bunu yarım ilə, bir ilə siyasi gündəmdən çıxartmaq mümkün deyil – xüsusən də yoxsul bir ölkədə.\nPolitoloq belə hesab edir ki, Atambayevin həbsindən sonra cəmiyyətdə parçalanma meylləri artıb: “Sözsüz, hakimiyyəti və güc əməliyyatını dəstəkləyənlər var. Amma silah işlətməyi pisləyənlər getdikcə çoxalır. Çünki paqonlular hətta Atambayevdə silah olduğunu bilsələr də, rezin güllələrlə olsa da, silahsız adamların üstünə gediblər”.\nRavşan Ceyenbekov hakimiyyət orqanlarına xəbərdarlıq edib ki, Atambayevin həbsxanada olmasına baxmayaraq onların qisasçılıq hərəkətləri nəticəsində ölkədə siyasi durum kəskinləşəcək və bütün bunlar da Qırğızıstanı vətəndaş müharibəsinə sürükləyəcək.\nLakin Atambayevin həbsini yalnız Qırğızıstanın daxili işi hesab etmək çətindir. Çünki eks prezidentin həbsi öncədən hansısa xarici ölkədə hazırlanmış ssenarini xatırladır. Bu məsələdə onların daxili faktorlardan istifadə etdikləri ehtimal edilir. Təbii ki, Qırğızıstanı xaricdən qarışdıran ölkələr dedikdə ağla ilk növbədə Rusiya və ABŞ, həmçinin Çin gəlir. Çünki həmin ölkələrin Qırğızıstanda xüsusi maraqları mövcuddur. Məsələyə münasibət bildirən rusiyalı politoloq “Yeni Rusiya” ictimai-siyasi hərəkatının lideri, Aktual İqtisadiyyat İnstitutunun direktoru Nikita İsayev oxu.az-a açıqlamasında deyib ki, . Qırğızıstanın müxtəlif milli və klan tərkibi elədir ki, bu dövlətdə siyasi münaqişə qaçılmaz faktordu: “Qırğızısıtan xarici təsirdən, o cümlədən, Rusiyadan çox asılıdır. Rusiya Qırğızıstanın yüz milyonlarla kredit borcunu silir və milyardlarla dollar həcmində yeni investisiyalar yatırır. Lakin hazırda baş verənlər Çin və ABŞ arasındakı oyundur”\nXatırladaq ki, eks prezident Bakiyevin devrilməsindən sonra hakimiyyətə gətirilən Almazbek Atambayev ABŞ hərbi qüvvələrinin ölkədən çıxarılmasına nail oldu və bunun əvəzində Rusiyadan 2 milyard dollara yaxın maliyyə yardımı aldı. Atambayevin dövründə Rusiya Qırğızıstanda 3 hərbi baza yaratdı. Lakin son dövrlərdə Atambayev daha çox türk birliyindən danışırdı və bu, Moskvada aşkar narazılıqla qarşılanırdı. Bu baxımdan Atambayevın həbsində Rusiya izinin olması istisna edilmir. Çünki Rusiya Atambayevi hakimiyyətdən salaraq onun yerinə... gətirsə də narahat idi. Belə ki, digər dövlətlər hakimiyyətdən salındığına görə, Moskvadan inciyən Atambayevdən Rusiyaya qarşı istifadə edə bilərdilər. Əgər Atambayev də digər devrilimiş iki prezident Əsgər Akayev və Kurmanbek Bakiyev kimi ölkədən xaricə Rusiyaya getsəydi, onda Moskva üçün təhlükə mənbəyi olmayacaqdı. Ona görə də belə ehtimal edilir ki, Atambayevin həbsində və ümumiyyətlə adı çəkilən ölkədə baş verən son hadisələrdə Rusiyanın əli var. Atambayevin həbsində Rusiya və Çin ehtimalına gəlincə bu məntiqi baxımdan ağlabatan hesab edilmir. Belə ki, Qırğızıstan Rusiya xüsusi xidmət orqanların tam nəzarəti altındadır və belə bir vəziyyətdə ABŞ və Çinin bölgədə rəncli inqilab etməsi qeyri-mümkün görünür.\nXatırladaq ki, bundan əvvəlki prezidentlər Əsgər Akayev və Kurmanbek Bakiyevin də devrilməsində Moskvanın rolu olub. Bakiyevin günahı isə ABŞ-ın Qırğızıstandakı fəaliyyətinə göz yummasi idi.\nBu baxımdan Qırğızıstanda pərdəarxası siyasi oyunlar davam edir və ölkənin indiki prezidentini də özündən əvvəlki üç prezidentin taleyinin gözləyəcəyi istisna edilmir.


Bir gündə 57 milyon avro itirdi » Mərhəmət Çırağı\n17 okt 09:18Gündəm / Dünya\nMacarıstanın qiymətli kağızlar bazarı bu günlərdə dünyaya bələdiyyə seçkilərinin maraqlı firmaların səhmlərinin məzənnəsində necə əks oluna biləcəyini əyani göstərib.\nMerhemetciragi.Az "Qafqazinfo"ya istinadən xəbər verir ki, Macarıstanın ən varlı biznesmenlərindən birinin – Lorints Mesaroşun şirkətləri bir birja günü ərzində böyük ziyana düşüb. Budapeşt Fond Birjasının açılışından sonra onun əsas səhmlərinin - “Opus Global” və “4iG”nin məzənnələri müvafiq olaraq 8 və 2,5 faiz düşüb. Beləliklə, ”Opus” səhmləri 19 milyard forint (1 avro 333 forintə bərabərdir) itirib və bunun 13 milyardı Mesaroş ailəsinin itkiləri olub. Hellert Yasainin “4iG” səhmlərinin birja dəyəri isə 2 milyard forint azalıb.\nLorints Mesaroşun maraq dairəsinə daxil olan “Appeninn” şirkəti də hərraclara 2,55 faiz həcmində itkilərdən başlayıb.\nMacarıstan KİV-lərinin yaydığı məlumata görə, itkilər bu istirahət günləri paytaxt Budapeştdə və digər dörd iri şəhərdə keçirilmiş bələdiyyə seçkilərində müxalifətdən olan namizədlərin qələbəsi fonunda baş verib.\nBeləliklə, Lorints Mesaroş təkcə bir gündə 57 milyon avro ziyana düşüb.\nBakıda Ümumdünya Mətbuat Şuraları Assosiasiyasının illik toplantısı keçirilir Siyasət SOCAR-ın idarəsi qeyri-neft sektoru üzrə ixracda lider olaraq qalır İqtisadiyyat Azərbaycanın ən çox ixrac və idxal etdiyi məhsullar - YENİ SİYAHI Gündəm / İqtisadiyyat / Dünya Azərbaycanda qiymətli kağızlar bazarının həcmi artıb İqtisadiyyat Heydər Əliyevin anadan olmasının 96-cı ildönümünə həsr olunmuş tədbir keçirilib - YENİLƏNİB Gündəm / Siyasət / Sosial


Təcili tibbi yardıma yol verməyənlərin nəzərinə: yeni cərimə tətbiq oluna bilər - Mediapost İnformasiya Agentliyi\nTəcili tibbi yardıma yol verməyənlərin nəzərinə: yeni cərimə tətbiq oluna bilər\n03.03.2020 09:09 Fikirlər\nBəzən cəmiyyətdə operativ nəqliyyat vasitələrinin təyinat yerinə gec çatması ilə bağlı müəyyən narazılıqlar yaranır. Ekspertlər hesab edir ki, təcili tibbi yardım, eləcə də yanğınsöndürən maşınlarının gecikməsinin əsas səbəbkarı məsuliyyətsiz sürücülərdir.\nMövzu ilə bağlı “MediaPost”a danışan yol-nəqliyyat eksperti Elməddin Muradlı bəzi sürüclərin yol hərəkəti qaydalarına əməl etməməsinin səbəblərindən bəhs edib:\n“Bir çox hallarda paytaxt küçələrində qaydalara əməl etməyən sürücülər tıxac yaradır. Onlar belə etməklə nəinki minik avtomobillərin və avtobusların, həmçinin bir sıra operativ nəqliyyat vasitələrinin də təyinat yerinə çatmasına mane olurlar. Səbəb isə sürücülərin bəlkə də özlərini cəmiyyətdə kimlərdənsə üstün tutmalarıdır. Bəzi sürücülər hesab edir ki, onlar hansısa vəzifədədirsə, vəzifəli şəxsin yanında işləyirsə və ya qohumu tanınmış biridirsə, bahalı maşını varsa qaydaları rahatlıqla poza bilər”.\nEkspertin fikrincə, sürücülərin bir neçə zolaqlı yolda süni şəkildə özlərinə zolaq yaratması hərəkəti iflic etməklə yanaşı, həm də operativ nəqliyyat vasitələrinin işini çətinləşdirir:\n“Məsələn, ikizolaqlı yolda hərə öz zolağı ilə getsə bu normal hərəkət üçün heç bir problem yaratmır. Amma hansısa başqa sürücü yolda üçüncü zolaq yaradıb, qoşa xətti tapdalayanda hərəkəti tam məhdudlaşdırır. Belə olan halda arxadan gələn təcili tibbi yardım, yanğınsöndürən, polis maşınlarına heç cür yol vermək olmur. Bu səbəbdən belə nəqliyyat vasitələri tıxacda qalır. Sumqayıt yolunda, Heydər Əliyev, Nobel, Babək prospektlərində, digər küçə və yollarımızda təcili tibbi yardım maşınlarının tıxacda qalması adamı dəhşətə gətirir. Bir neçə zolaqlı yolda hər kəs öz yolu ilə hərəkət etsə, hər avtomobilin sağ və solunda ən azı yarım metr boş yer qalır. Beləliklə, operativ nəqliyyat vasitələri gələndə hər avtomobil yarım metr sağa yaxud da sola sıxlaşanda hərəkət üçün geniş zolaq əmələ gəlir. Dünyanın inkişaf etmiş ölkələrində təcili yardım, yanğınsöndürən maşın və ya digər operativ nəqliyyat vasitələri üçün əlavə zolaq yaradılmır. Çünki bilirlər ki, sürücülər yol verəcəklər”.\nE.Muradlı bəzi sürüclərin təcili yardımın yolundan istifadə etməyə çalışmasını da mənfi hal kimi qiymətləndirib:\n“Təəssüf ki, biz ən çox sürücülərin tıxac yaradaraq təcili tibbi yardım maşınlarının işinə maneə yaratdığını müşahidə edirik. Belə ki, bəzi sürücülər fürsətdən istifadə edərək təcili yardım maşının qarşısıyla gedir. Çünki bilir ki, yol açıq olacaq. Bəzən isə yol verən sürücülər də təcili yardıma qoşulub boş yolda yüksək sürətlə gedir. Belə olan halda isə qəzalar baş verir.\nTəcili Tibbi Yardım Stansiyası bu yaxınlarda maşınlara kamera quraşdırılması məsələsinin gündəmdə olması ilə bağlı açıqlama vermişdi. Bu, yol verməyən sürücüləri ifşa etməkdə yradımçı olacaq. Mən də bunun tərəfdarıyam. Fikirləşirəm ki, belə sürücülər ictimai qınağa cəlb edilməli, cərimələnməlidir. Ondan sonra təcili yardımın səsini eşidən sürücülər mütləq yol verəcəklər. Bizdə hazırda belədir ki, yol polisi operativ nəqliyyat vasitələrinə yol verməyən sürücüləri görsə, cərimələyir, əks halda onlar cəzasız qalır. Ona görə də təcili yardım maşınında kameralar olsa və bu barədə yol polisinə məlumat göndərilsə, çox yaxşı nəticə əldə oluna bilər. Hər təcili yardım maşınında bu iş bir nəfərə tapşırılsa, cərimələrdən hətta onlara maaş da yazmaq olar”.\nEkspert həmçinin bildirib ki, sürücülərin bu istiqamətdə maarifləndirilməsi işi ilə təkcə Bakı Nəqliyyat Agentliyi və ya digər dövlət qurumları yox, həmçinin vətəndaşlar və kütləvi informasiya vasitələri də aktiv iştirak etməlidirlər.


Hulusi Kılıç İlham Əliyevin “CNN Türk”ə müsahibəsini\n18:51 16 Avqust 2021 Oxunub :562\nAzərbaycan Prezidenti, müzəffər Ali Baş Komandan İlham Əliyevin iyulun 14-də nüfuzlu “CNN Türk” televiziya kanalına verdiyi müsahibədə səsləndirdiyi fikir və mülahizələr siyasi qətiyyətin ortaya qoyduğu sarsılmaz mövqedir. Müsahibədə bir tərəfdən Azərbaycanın müstəqil siyasətinin dəyişməz olduğu diqqətə çatdırılır, digər tərəfdən isə 44 günlük Vətən müharibəsindən sonra regionda yaranmış yeni vəziyyətin yaratdığı imkanlar təhlil edilir. Bütövlükdə Prezident İlham Əliyev bu müsahibə ilə dünyaya bir daha bəyan etdi ki, Azərbaycan mehriban qonşuluq və səmimi dostluq strategiyasına sadiq olmaqla bərabər, sərhədlərini və təhlükəsizliyini qorumaq qüdrətinə malikdir.\nAzvision.az xəbər verir ki, bu fikirləri Türkiyənin Azərbaycandakı sabiq səfiri Hulusi Kılıç bildirib. Açıqlamasında Azərbaycan yanğınsöndürənlərinin Türkiyədə tüğyan etmiş meşə yanğınlarının qarşısının alınmasında göstərdikləri fədakarlığa da geniş yer ayıran, göstərilən dəstəyi və yardımı əsl qardaşlıq nümunəsi kimi səciyyələndirən diplomat deyib:\n“Azərbaycanlı qardaşlarımızın “yaşıl vətən”imizin qorunmasında göstərdiyi fədakarlıq Türkiyədə böyük qürur və sevinc hissi ilə qarşılandı. Bütün dünyanın meşə yanğınları ilə üz-üzə qaldığı bir vaxtda Azərbaycan bu sahəyə aid texnika və canlı qüvvəsinin əsas hissəsini qardaş köməyinə göndərdi. Prezident İlham Əliyevin dediyi kimi, “onlara (yanğınsöndürənlərə) hər hansı bir xüsusi təlimat vermək lazım deyildi. Çünki onlar özləri bu faciəni öz faciəsi kimi qəbul etdilər və qardaş kimi orada çalışdılar. Allaha şükürlər olsun ki, bildiyimə görə artıq yanğınlar da səngiyir və bu, bir daha bizim birliyimizi göstərdi”. Bəli, Azərbaycan və Türkiyə arasındakı dostluq və qardaşlıq münasibətlərinin təməlində milli dəyərlər dayanır. Münasibətlərimizin dinamik inkişafı bütün parametrləri ilə xoşməramlıdır. Azərbaycan və Türkiyənin yanında dayanan hər kəs bu münasibətdən ancaq fayda görür.\nErmənistanın 2020-ci ilin yayında törətdiyi Tovuz təxribatlarını xatırladan Hulusi Kılıç deyib: “Reallığı, gerçək vəziyyəti dərk etmək və nəticə çıxarmaq ağıl tələb edir. Təəssüf ki, saxta ideologiya erməni toplumunun, eləcə də Ermənistan rəhbərliyinin beynini zəhərləyib. Onlar tarixin heç bir dövründə gerçəklərdən nəticə çıxarmayıblar. Ötən il noyabrın 10-da imzalanmış üçtərəfli Bəyanatın şərtləri beynəlxalq öhdəlikdir. Çünki bu Bəyanat bütün dünyanın gözü qarşısında götürülmüş öhdəliklər əsasında imzalanmış sənəddir. Ona görə də Ermənistan vaxtı itirmədən Azərbaycanla münasibətləri normallaşdırmaq istiqamətində qəti addımlar atmalı, öhdəliklərini yerinə yetirməlidir. Əks halda, hər gün bir ərazidə atəşkəsi pozmağın bütün məsuliyyəti Ermənistanın üstünə düşür”.\nO əminliklə vurğulayıb ki, Prezident İlham Əliyevin “CNN Türk” telekanalına verdiyi müsahibədə toxunulan məsələlər regionda sülh və inkişaf tərəfdarı olan ölkələr, həmçinin beynəlxalq təşkilatlar üçün ciddi siqnal olacaq.


Mənə irad bildirən məndən savadlı, imanlı, ağıllı olmalı-Elnarə Abdullayeva - Azadliq Xeber\nMənə irad bildirən məndən savadlı, imanlı, ağıllı olmalı-Elnarə Abdullayeva\nARB TV-nin “Gəlin danışaq” verilişinin növbəti qonağı əməkdar artist Elnarə Abdullayeva olub.\nModerator.az xəbər verir ki, maraqlı açıqlamaları ilə yadda qalan ifaçı kiməsə irad bildirməyi xoşlamadığını dilə gətirib:\n“İnanın ki, mən hələ heç kimə irad bildirməmişəm. Heç kimə deməmişəm ki, belə oxuma, elə oxu. Ancaq mənə qarşı irad olanda mənə xoşdur və qəbul edirəm. Əvvəla baxır bunu kim deyir. Məndən gərək ağıllı, tərbiyəli, imanlı və məndən savadlı olsun. Bu da daha çox yaşlı insanlara uyğun gəlir. Məsələn müəllimim, bu yaxınlarda dünyasını dəyişən Ağaxan Abdullayev. Dünyasını dəyişəndən sonra hələ də özümə gələ bilməmişəm. Onlar nə deyibsə mən qəbul etmişəm. Yenə də desəydilər qəbul edərdim”.\nXanəndə ona qarşı edilən iradları qəbul etdiyini bildirib:\n“Bütün yaşlı insanlarımız nə desələr mən onu qəbul edə bilərəm. Ola bilər ki, uşaq ola ancaq elə ağıllı söz deyə bilər ki, mən onu qəbul edəm. Axmaq adam ola bilər mənə deyə ki, Elnarə bu yol elə deyil, belədir. Mən ona heç vaxt deməmişəm ki, əşi get özünə məsləhətli bir don geyin”.


Azərbaycan millisi Avropa çempionu oldu - Modern.Az Azərbaycan və dünya xəbərləri\n20 İyun 2021, 21:48 | AKTUAL\nModern.az xəbər verir ki, yunan-Roma güləşi üzrə millimiz qitə birinciliyində tarixi uğura imza atıb. Məsul yarışda ölkəmizi 9 güləşçi təmsil edib ki, onların da 7-si fəxri kürsüyə qalxıb. Rahim Həsənov (45 kq), Fəraim Mustafayev (48 kq), Fərid Baxışlı (55 kq) və Fərid Xəlilov (60 kq) Avropa çempionu olublar. Pərviz Dadaşov (51 kq), Kənan Abdullazadə (65 kq) və Ruslan Nurullayev (71 kq) üçüncü yeri tutublar.\nBeləliklə, böyük məşqçi Taleh İsrafilov, məşqçilər Nazim Əhmədov və Rasim Ağayevin rəhbərliyi altında 4 qızıl və 3 bürünc medal qazanan yığmamız 153 xal toplayaraq Azərbaycan güləş tarixində ilk dəfə Avropa çempionu olub.\nQeyd edək ki, komandamız 10 çəkidən 9-da təmsil olunmasına baxmayaraq, ən yaxın izləyicisi olan Gürcüstanı 21, üçüncü yeri tutan Ukraynanı isə 43 xal qabaqlayıb.


Heydər Əliyev Fondunun təşəbbüsü ilə “Bakı Marafonu-2016” keçirilib – Gömrükçü İdman Sağlamlıq Mərkəzi\n02 May 2016\tXəbərlər 464 Baxış sayı\nMayın 1-də Heydər Əliyev Fondunun təşəbbüsü ilə “Küləyə qalib gəl” şüarı altında keçirilən “Bakı Marafonu 2016” keçirilib. Tədbirdə Heydər Əliyev Fondunun vitse-prezidenti Leyla Əliyeva da iştirak edib.\n“Bakı Marafonu 2016” marafonunda kişilər arasında birinci yerə Namiq Əsədov, ikinci yerə Gürcüstan vətəndaşı Georqi Dameniya, üçüncü yerə isə Tural Sadıxlı çıxıblar. Qadınlar arasında isə finiş xəttinə ilk olaraq Rahidə Aslanova çatıb. Dövlət Bayrağı Meydanından saat 10:00-da start götürən marafonda iştirakçılar 21 km məsafə qət ediblər. Bakı Olimpiya Stadionunda başa çatan marafonda atletlər, siyasətçilər, tanınmış şəxslər, ictimaiyyət nümayəndələri və tələbələr yer alıblar.\nTədbirin strateji hədəfi Bakı marafonunu nüfuzlu idman tədbirlərindən birinə çevirmək və əcnəbi atletləri, qonaqları burada iştiraka həvəsləndirməkdir. “Bakı Marafonu 2016”nın missiyası həm də Azərbaycanın idman tarixində yeni mədəniyyət yaratmaqdır. Yarışların loqosunda Bakı şəhərinin və marafon yarışının xüsusiyyətlərini əks etdirən elementlər yer alıb.\nMarafonda birinci yerin qalibinə 3 min, ikinci yeri tutana 2 min, üçüncü yerə çıxana isə min manat məbləğində mükafat verilib.\nQeyd edək ki, bu cür marafonlar indiyədək London, Paris, Boston, Nyu-York, Çikaqo, Berlin, Barselona, İstanbul və digər şəhərlərdə təşkil olunub. Tam marafon yarışının məsafəsi 42 km, yarı marafonun məsafəsi isə 21 km-dir.\nTags gömrükçü idman klubu heydər əliyev fondu


Azərbaycanın sürətlə köhnələn avtoparkı - Təhlil\nAzərbaycanın sürətlə köhnələn avtoparkı – Təhlil\nBöyük neft pullarının Azərbaycana daxil olduğu “qızıl onillik” (2005-2015-ci illər) həm də ölkənin avtomobil parkının sürətlə böyüməsilə yadda qaldı. 1990-2000-ci illərdə minik avtobillərinin sayı cəmi 27% (72 min ədəd) artaraq 332 min ədədə çatmışdı. Halbuki, 2005-2015-ci illərdə artım 2.4 dəfə (650 min ədəd) olmaqla minik avtomobillərinin ümumi parkı 1.130 mln. ədədə çatdı. Əgər müqayisə aparılan ilk onillikdə ölkədə minik avtomobillərinin sayı hər il orta hesabla 7 min ədəd artmışdısa, 2005-2015-ci illər üzrə həmin göstərici 65 min ədəd təşkil edib. 2014-cü ildən sonra isə avtomobil parkının böyüməsi kəskin zəiflədi. Belə ki, 2014-cü illə müqayisədə 2018-ci ildə minik avtomobili parkının sayı cəmi 70 min ədəd artıb – hər il üzrə orta hesabla 17.5 min ədəd. Halbuki 2010-2014-cü illərdə hər il orta hesabla 70 min artmışdı – 4 ildə təxminən 300 min ədəd. Məqalədə məhz 2014-cü ildən sonra zəifləmə prosesinin mümkün səbəblərinə toxunulur.\n© Rövşən Ağayev, Bakı Araşdırmalar İnstitutu


“Uşaqlarda şişlər vaxtında aşkarlansa, sağalma ehtimalı böyük olur”\n13:45 19 Aprel 2016 4055\n"Uşaqlarda əsasən genlər arasında balans pozulduqda xərçəng yaranır"\n“Azyaşlılarda olan şişlər embrional xarakterli olur, yəni ana bətnində formalaşır”\n"Statistikaya görə, uşaqlarda əsasən 4 yaşa qədər olan şişlərə rast gəlinir"\n"Uşaq onkologiyasında 80 faiz tam sağalma ehtimali var"\n“Uşaqlarda ən çox rast gəlinən onkoloji problem leykozdur”\n“İkinci yerdə beyin, mərkəzi sinir sistemi şişləri gəlir”\n“3 yaşdan kiçik uşaqlarda ancaq lokal şüalanma aparıla bilər”\nMütəxəssis bildirib ki, Azərbaycanda uşaq onkologiyası mərkəz olaraq 2012-ci ildə Milli Onkologiya Mərkəzində formalaşaraq fəaliyyətə başlayıb: “Ümumiyyətlə, uşaq onkologiyası cavan bir sahədir. Azərbaycanda bu mərkəz yaranmazdan əvvəl bu sahədə problemlər mövcud idi. Uşaqların əksəriyyəti Azərbaycandan kənarda, qonşu respublikalarda, ya da Azərbaycanın özündə qeyri-profilli şöbələrdə müalicə olunurdular. Amma indi vəziyyət dəyişib və Milli Onkologiya Mərkəzinin nəzdində yaradılan Uşaq Klinikasında onkoloji problemlərdən əziyyət çəkən uşaqlar üçün yüksək şərait yaradılıb. Burada həm kimya terapiyası, həm şüa terapiyası, həm cərrahi, həm də digər müalicələr tətbiq olunur. Bir sözlə, dörd il ərzində uşaq onkologiyası sahəsində böyük uğurlar əldə olunub. Mərkəzin bütün şöbələri ən müasir avadanlıqlarla təchiz olunub. Bütün onkoloji problemlər, uşaq leykemiyaları istisna olmaqla, bizim mərkəzdə müalicə olunur. Uşaqlarda olan leykemiya, leykoz problemləri (xalq arasında buna ağqanlılıq deyilir) isə Elmi Tədqiqat Hematologiya İnstitutunda müalicə edilir.\nMənim üçün müqayisə aparmaq çətin deyil, çünki 30 il Belarusda çalışmışam, bir çox xarici ölkələrdə təcrübələr keçmişəm. Bizdə olan şərait, heç yerdə yoxdur. Mərkəz ən son model tibbi avadanlıqla təmin olunub, dərman təchizatı da yaxşıdır. Eləcə də kadr potensialımız barədə müsbət fikirlər söyləyə bilərəm. Amma həyat irəli gedir, biz üzərimizdə daha çox çalışmalı, müasir proqramları, protokolları mənimsəməliyik. Biz bu gün də bütün addımlarımızı beynəlxalq protokollara uyğun olaraq atırıq. Müayinələr, müalicələr beynəlxalq protokollara uyğun edilir. Əldə olan nəticələr barədə isə optimist fikirlər söyləmək mümkündür”.\n“Uşaqlarda şişlər embrional xarakterlidir, yəni ana bətnində başlayır. Böyüklərdə olan şişlər, məsələn, böyrək, mədə, bağırsaq, ağciyər, dəri şişləri epitelyar şişlərdir, yəni onların biologiyası fərqlidir. Onların inkişafı da başqadır, burada kanseregen faktorlar mühüm rol oynanır, uzun zaman proses gedir və sonra xərçəngə çevrilir. Onları yaradan səbəblər də başqadır. Uşaqlarda isə hüceyrə genomasında baş verən dəyişikliklər, mutasiya nəticəsində, genlər arasında balans pozulanda şişlər yaranır. Elə hallar da olur ki, hələ uşaq ana bətnində olanda belə bir problem olduğu aşkarlanır. Bəzən uşağın, qaraciyərində, böyrəyində, ya böyrəküstü vəzində törəmə olduğu görünür”.


Sürücülərin NƏZƏRİNƏ: bu yolda hərəkət məhdudlaşdırılacaq » Hurriyyet.org - Online qəzet\nSürücülərin NƏZƏRİNƏ: bu yolda hərəkət məhdudlaşdırılacaq\nAparılan təmir işləri ilə əlaqədar olaraq, Ələt-Astara-İranla dövlət sərhədi avtomobil yolunun 81-ci km-dən Biləsuvar şəhərinə doğru ayrılan yolla hərəkət sabah səhər saatlarından qismən məhdudlaşdırılacaq.\nHurriyyet.org xəbər verir ki, bu barədə Azərbaycan Avtomobil Yolları Dövlət Agentliyi (AAYDA) məlumat yayıb.\nBelə ki, məhdudiyyət 3-4 gün davam edəcək. Bu müddət ərzində sürücülər sözügedən istiqamət üzrə sıxlıq yaranmasın deyə alternativ olaraq magistral yolun 111-ci km-dən Cəlilabad şəhərinə doğru ayrılan yoldan istifadə etməklə Biləsuvar şəhərinə və əksinə hərəkət edə bilərlər.\n"AAYDA yaranacaq müvəqqəti narahatlığa görə vətəndaşlardan üzr istəyir və aparılan işlərə anlayışla yanaşmalarını xahiş edir", - məlumatda qeyd olunub.\nDöyülən xəstənin sənədləri “Semaşko”da “yoxa çıxıb” – Digahda baş verən cinayət ört-basdır edilir?\nTəhsil naziri tədris ilinin iyunun 14-dək davam etməsilə bağlı narazılıqlara münasibət bildirdi\nNabran çimərlikləri tarixə qovuşur?\nQarğıdalını yağla yeyin - qəbizlik, ürək-damar xəstəliklərində faydalıdır\nBalı isti suya salmayın və qızdırmayın! TƏHLÜKƏ\nMehriban Əliyeva Qarabağ əlili üçün ev tikdirdi - FOTO\nKomitə sədri “Qaloş piri”ndən DANIŞDI: "Təəssüf hissi doğurur"\n“Mango” müştəriləri belə aldadır - “Kassada 79 manat aldılar”


'Ermənistan Azərbaycana dəymiş ziyanı ödəməyə başlayıb' - Deputat\n"Ermənistan Azərbaycana dəymiş ziyanı ödəməyə başlayıb" - Deputat\n“Artıq Ermənistan Azərbaycana dəymiş ziyanı ödəməyə başlayıb. Bunu təsdiqləmək üçün üçtərəfli bəyanata baxmaq kifayətdir”.\nYeniavaz.com Report-a istinadən xəbər verir ki, bunu Milli Məclisin Hüquq siyasəti və dövlət quruculuğu komitəsinin üzvü, Məhkəmə-Hüquq Şurasının üzvü Nizami Səfərov “Müharibə və soyqırım cinayətləri beynəlxalq hüquq kontekstində” adlı dəyirmi masada çıxış edərkən deyib.\nOnun sözlərinə görə, artıq Ermənistan dəymiş ziyanın ödənilməsinin birinci hissəsini yerinə yetirir: “Ölkəmiz ərazisindən öz qoşunlarını çıxarır. Kompensasiya ilə bağlı da dövlətimiz tərəfindən müvafiq araşdırmalar aparılır və müvafiq addımlar atılır”.\nN.Səfərov bildirib ki, Azərbaycanın mədəni sərvətlərinə vurulmuş ziyan ümumiyyətlə, dəymiş ziyanın qiymətləndirilməsi konteksində qiymətləndirilməlidir: “Azərbaycan ərazisindən çıxarılan mədəni sərvətlər də özümüzə qaytarılmalıdır. Bu işdə UNESCO, BMT, istərsə də ayrı-ayrı Qərb ölkələri iştirak etməlidirlər. Mədəni irsə vurulan ziyan ödənilməlidir. Belə cinayətlər törədən şəxslər ədalət mühakiməsi qarşısında cavab verməlidir. Təəssüf ki, bu sahədə də biz ikili standartların şahidiyik”.\nDeputat onu da vurğulayıb ki, Ermənistan iştirakçısı olduğu konvensiyaların şərtlərini, tələblərinin total şəkildə pozur: “Ermənistan beynəlxalq hüquqa məsuliyyətsiz yanaşır”.\n17 apr 2021, 12:20 151\n17 apr 2021, 12:18 152\n17 apr 2021, 12:17 152\n17 apr 2021, 12:06 162\n17 apr 2021, 12:00 177\n17 apr 2021, 11:43 171\n17 apr 2021, 11:30 176\n17 apr 2021, 11:24 198\n17 apr 2021, 11:18 213\n17 apr 2021, 10:40 219\n17 apr 2021, 10:20 179\nQubadlıda döyüş sursatları aşkar edilib - VİDEO


Prezident "Ortamuddetli xercler cercivesinin hazirlanmasi Qaydasi"ni tesdiqleyib - Azadliq Xeber\nPrezident “Ortamuddetli xercler cercivesinin hazirlanmasi Qaydasi”ni tesdiqleyib\n24 Avqust, 2018 19:49 xeber – Prezident İlham Əliyev “Ortamüddətli xərclər çərçivəsinin hazırlanması Qaydası”nın təsdiq edilməsi haqqında fərman imzalayıb. “Report”un məlumatına görə, sənəd müəyyən edilmiş iqtisadi və sosial siyasət kursunun qısamüddətli və ortamüddətli dövrlər üçün hədəflərini özündə aydın ehtiva edən ortamüddətli xərclər çərçivəsinin hazırlanması və bu zəmində nəticəəsaslı büdcə tərtibi mexanizminə keçid üçün ilkin zəruri tədbirlərin görülməsi məqsədi daşıyır. Fərmanla “Ortamüddətli xərclər çərçivəsinin hazırlanması Qaydası” təsdiq edilib.2. Azərbaycan Respublikasının Nazirlər Kabineti:2.1. Azərbaycan Respublikası Prezidentinin aktlarının bu Fərmana uyğunlaşdırılması ilə bağlı təkliflərini iki ay müddətində hazırlayıb Azərbaycan Respublikasının Prezidentinə təqdim etsin;2.2. Azərbaycan Respublikası Nazirlər Kabinetinin normativ hüquqi aktlarının bu Fərmana uyğunlaşdırılmasını iki ay müddətində təmin edib Azərbaycan Respublikasının Prezidentinə məlumat versin;2.3. mərkəzi icra hakimiyyəti orqanlarının normativ hüquqi aktlarının bu Fərmana uyğunlaşdırılmasını nəzarətdə saxlasın və bunun icrası barədə üç ay müddətində Azərbaycan Respublikasının Prezidentinə məlumat versin;2.4. bu Fərmanla təsdiq edilmiş “Ortamüddətli xərclər çərçivəsinin hazırlanması Qaydası”nın 4.7-ci bəndində qeyd olunan büdcə təşkilatlarının sektor strateji planlarının hazırlanması qaydasını, Azərbaycan Respublikasının İqtisadiyyat Nazirliyi və Azərbaycan Respublikasının Maliyyə Nazirliyi ilə razılaşdırmaqla üç ay müddətində müəyyən edib Azərbaycan Respublikasının Prezidentinə məlumat versin;2.5. bu Fərmanla təsdiq edilmiş “Ortamüddətli xərclər çərçivəsinin hazırlanması Qaydası”nın 2020-ci və 2021-ci illərin dövlət büdcəsi layihəsinin tərtibi prosesinə və büdcə təqviminə paralel olaraq tətbiqini təmin etsin;2.6. bu Fərmandan irəli gələn digər məsələləri həll etsin.3. Azərbaycan Respublikasının Ədliyyə Nazirliyi mərkəzi icra hakimiyyəti orqanlarının normativ hüquqi aktlarının və normativ xarakterli aktların bu Fərmana uyğunlaşdırılmasını təmin edib Azərbaycan Respublikasının Nazirlər Kabinetinə məlumat versin.


09:30 09.10.2020 (Yenilənib 12:36 09.10.2020)\nHərbi ekspert: "Onlar diyircəkli formada olan bombalardır, əraziyə dağıldıqda hər biri ayrı-ayrılıqda partlaya bilir."\nBAKI, 9 oktyabr — Sputnik. Cəbhədə vəziyyət gərginləşəndən Ermənistan silahlı qüvvələrinin ətrafdakı yaşayış məntəqələrini istifadəsi qadağan olunan silahlardan atəşə tutması davam edir. Ermənilərin dinc sakinləri kasetli bombalarla hədəfə alması Azərbaycanda mülkü əhali arasında indiyədək 29 vətəndaşımızın ölümü ilə nəticələnib. 144 nəfər isə müxtəlif dərəcəli bədən xəsarətləri alıb. Ekspertlər Ermənistan tərəfinin təhlükəli silahlardan mülkü əhaliyə qarşı istifadə etməsinin yolverilməz olduğunu söyləyirlər. Onların sözlərinə görə, kasetli bombalardan istifadə müharibə qanunlarına ziddir.\nSputnik Azərbaycan Ermənistanın Azərbaycanda mülkü əhalini hədəfə aldığı silahlarının insan həyatı üçün təhlükəsini araşdırıb.\nXəzər Müdafiə Tədqiqatları Mərkəzinin rəhbəri, hərbi şərhçi Ramil Məmmədli Sputnik Azərbaycan-a açıqlamasında bildirib ki, artıq bir neçə gündür Ermənistan ordusu Ermənistan ərazisindəki taktik raket komplekslərindən Azərbaycan ərazisindəki yaşayış məntəqələrinə zərbələr endirir. Bu raketlər "Smerç" adlanan reaktiv yaylım atəşi sistemidir.\n"Ümumiyyətlə Ermənistanda üç adda taktik raket kompleksi var. Bunalardan ən tanınmışı "İsgəndər"dir. "İsgəndər" 50 kilometrdən 500 km-dək hədəflər üçün nəzərdə tutulub. "Elbrus" raketi isə NATO standartlarında SCAD adlanır. Bu raket kompleksinin ən uzaq vuracağı hədəf 150 kilometrdir. Ən sonuncusu isə "Toçka-U" raket kompleksidir. "Toçka-U" raket kompleksinin hədəfi məhv etmək imkanı 70 kilometrədəkdir. Adlarını sadaladığım bu raket komplekslərindən ən yenisi "İsgəndərdir". Ermənistanda "İsgəndər- E" kompleksinin mövcud olduğu deyilir".\nEkspertin sözlərinə görə, Ermənistan son vaxtlar istifadə etdiyi taktik raket komplekslərində və reaktiv yaylım atəş sistemlərindən atdığı reaktiv mərmilərdə kasetli bombalardan istifadə edir. Kasetli bombalar həmin mərmilərin döyüş başlığı hissəsinə bağlanır. Onların bu silahlardan istifadə etməkdə məqsədi odur ki, Azərbaycanın yaşayış məntəqələrində mülkü əhali arasında itki çox olsun. Bu tip sursatlar, həmçinin kasetli bombalardan istifadə beynəlxalq konvensiya ilə qadağandır. Dünyanın 110 ölkəsi bu konvensiyanı imzalayıb. Lakin hal-hazırda bu silahdan bizə qarşı istifadə olunur. İndiyədək 16 ölkə bu silahdan istifadə edib.\nHərbi ekspert bildirir ki, kasetli bombaların çoxlu sayda növləri var:\n"Onların aviasiyadan atılanları da var, reaktiv mərmilərindən atılanı da. Hətta taktik və artilleriya toplarının mərmilərindən atılanları da var. Bundan qumbaralarda da istifadə olunur. Son illər buna çox da rast gəlinmir. Bu gün daha çox uzaq məsafədə olan hədəflərin məhv edilməsi üçün reaktiv mərmilərdən, artilleriya toplarından və raket mərmilərində istifadə olunur. Onlar diyircəkli formada olan bombalardır. Əraziyə dağıldıqda hər biri ayrı-ayrılıqda partlaya bilir. Bu tipli silahlar canlı qüvvənin məhv edilməsi üçün irimiqyaslı döyüşlərdə nəzərdə tutulur. Bəzi ölkələrdə mülkü əhaliyə qarşı da istifadə edilir. Ermənistan da bu silahlardan dinc əhaliyə qarşı istifadə etməklə, adını həmin ölkələrin siyahısına əlavə etmiş oldu".\nR.Məmmədli deyir ki, kasetli bombalardan istifadə edən Ermənistan beynəlxalq konvensiyaları ayağı altına salır: "Ermənistan kasetli silahlardan istifadəyə dair, həmçinin müharibələr zamanı mülkü insanlara zərər yetirilməsinə qarşı beynəlxalq humanitar konvensiyaları pozur. Döyüş gedən bölgədən 150-2000 km uzada yerləşən mülkü obyektə raket zərbəsinin endirilməsi həm beynəlxalq konvensiyaların pozulması, həm də cinayət əməlidir. Qəbul olunan müəyyən konvensiyalarda bunu edənlərə qarşı konkret cəza olmasa da, digər humanitar konvensiyalarda bu halların pozulması hərbi cinayət sayılır. Məsələn, Yuqoslaviyada Miloşeviçin vaxtında bu, cinayət kimi qeydə alınmışdı. Miloşeviç devrildikdən sonra hərbi cinayəti törədənlər məhkəməyə verildi, onlara cəzalar kəsildi".\nR.Məmmədli deyir ki, bu kimi silahlardan istifadə böyük insan tələfatı ilə nəticələnə bilər: "Kasetli bombalardan istifadə zamanı insan itkisinin sayı döyüş başlığına görə dəyişə bilər. Mərmi var ki, onun döyüş başlığı 500 kiloqramdır. Bu bombaların dağıdıcılıq qüvvəsi düşəcəyi əraziyə görə dəyişir. Mülkü obyektlərə düşdükdə 1 hektara qədər ərazini tamamilə dağıdır".\nHüquq müdafiəçisi Novella Cəfəroğlu isə Sputnik Azərbaycan-a açıqlamasında deyib ki, Ermənistan beynəlxalq müstəvidə qəbul edilən heç bir humanitar konvensiyaya əməl etmir:\n"Ermənistan kasetli bombalardan istifadə ilə bağlı konvensiyalara qoşulmayıb. Biz isə o konvensiyaya imza atmışıq. Ona görə də, bu gün Ermənistana adekvat cavab verə bilmirik".\nLakin N.Cəfəroğlu bunun Ermənistana qadağan olunmuş silahlardan mülki əhaliyə qarşı istifadəyə əsas vermədiyini bildirir: "Ermənistan heç qoşulduğu konvensiyalara da məhəl qoymur. Onlar bu saat ölüm ayağındadırlar, bilmirlər neyləsinlər. Ona görə də, Azərbaycan bu məsələləri beynəlxalq təşkilatlara bildirməlidir. Fransaya getmək, beynəlxalq aləmə car çəkmək lazımdır ki, onların müdafiə etdikləri Ermənistan dinc əhalini ölüm silahları ilə təhdid edir, həyatına son qoyur. Bu faktları Rusiyaya da, Avropaya da göstərmək lazımdır".\nHüquq müdafiəçisi hesab edir ki, bu, ölüm-qalım savaşı olduğundan, ölkəmizdə hamı bir nöqtəyə vurmalıdır. Ermənistanın qadağan olunmuş silahlardan dinc əhaliyə qarşı istifadəsinə son qoyulmalıdır: "Onlar beynəlxalq miqyasda hərbi tribunala verilməlidir. Cəbhədən kənarda yaşayan insanlar təşviş içərisindədirlər. Onlar evlərində hər an ölümlə üz-üzədirlər. Biz bunu Gəncədə dinc insanların evlərində vurulması zamanı gördük. BMT, beynəlxalq təşkilatlar buna göz yummamalıdırlar".


11.08.2015 - Dövlət Sərhəd Xidmətinin Mətbuat Mərkəzinin Məlumatı\nDövlət Sərhəd Xidməti Azərbaycan Sərhəd Mühafizəsinin 96-cı ildönümünü yüksək inkişaf dinamikası və qazanılmış uğurlarla qarşılayır. Hərbi vətənpərvərlik tərbiyəsi, Vətənə, onun sərhədlərinə məhəbbət hissinin aşılanması Dövlət Sərhəd Xidmətinin çoxşaxəli fəaliyyətində prioritet istiqamətlərdəndir. Bu istiqamətdə həyata keçirilən tədbirlər sırasında müxtəlif yaradıcılıq müsabiqələrinin keçirilməsi xüsusi yer tutur.\nBu ildə ənənəvi olaraq Azərbaycan Sərhəd Mühafizəsinin 96-cı ildönümü münasibəti ilə bədii ədəbiyyat, təsviri sənət, qəzet məqaləsi və sərhədyanı yaşayış məntəqələrinin orta məktəb şagirdləri arasında “Sərhədlərimizin keşiyində” mövzusunda inşa yazı müsabiqəsi təşkil edilmişdir. Müsabiqədə 1000 nəfərdən çox yaradıcı insan – peşəkar və həvəskar yazıçılar, şairlər, rəssamlar, jurnalistlər, sərhədçi zabit və gizirlər, onların ailə üzvləri, əsgərlər, sərhədyanı rayonların ümumtəhsil məktəblərinin şagirdləri iştirak etmişlər.\nMüsabiqə iştirakçıları tərəfindən təqdim olunmuş çoxsaylı əsərlərin sırasından ən yaxşıları seçilərək 29 şeir, 19 hekayə, 31 qəzet məqaləsi, 16 rəsm əsəri və 37 inşa yazısı müsabiqənin finalına buraxılmışdır. Azərbaycan Respublikası Təhsil Nazirliyinin, Yazıçılar Birliyinin, Rəssamlar İttifaqının və Mətbuat Şurasının mütəxəssislərindən ibarət münsiflər heyəti tərəfindən müsabiqənin finalına buraxılmış əsərlərin arasından qaliblər müəyyən edilmişdir.\nAvqust ayının 11-də Dövlət Sərhəd Xidmətinin Aparatında müsabiqənin yekunlarına həsr olunmuş təntənəli tədbir keçirilmişdir. Tədbirdə Dövlət Sərhəd Xidməti rəisinin müavini general-mayor Azad Ələkbərov, Təhsil Nazirinin müavini Firudin Qurbanov, Yazıçılar Birliyinin katibi, xalq şairi Fikrət Qoca, Mətbuat Şurasının icraçı katibi Rəhim Hüseynzadə və Rəssamlar İttifaqının rəyasət heyətinin üzvü Aydın Rəcəbov iştirak etmişlər. Çıxış edənlər sərhədçilərin fədəkar xidmətlərinin təbliğində, gənclərin vətənpərvərlik ruhunda tərbiyə edilməsində, dövlət sərhədinə və sərhədçi peşəsinə rəğbət və ehtiram hissinin aşılanmasında keçirilən müsabiqənin çox böyük əhəmiyyəti olduğunu vurğulamışlar.\nTədbirdə müsabiqənin qaliblərinə diplomlar və pul mükafatları təqdim olunmuş, müsabiqədə yer tutmuş təsviri sənət nümunələri nümayiş etdirilmişdir.


KARDAVİ ƏZHƏRDƏN ÜZ ÇEVİRDİ | Minbərdən Könüllərə\nKARDAVİ ƏZHƏRDƏN ÜZ ÇEVİRDİ\nDek 05, 2013 calal calalov Dünya Xəbərləri, Xəbərlər\n[ A+ ] /[ A- ] Dünya Müsəlman Alimlər Birliyi Başqanı Yusuf əl- Kardavi, Əzhər Yüksək Alimlər heyətinin üzvlüyündən istefa etdiyini açıqladı. Kardavi istefasıyla əlaqəli yayınladığı yazılı açıqlamasında, “Mən Yusuf Abdullah əl- Kardavi, Əzhər Yüksək Alimlər heyəti üzvlüyündən istefamı Əzhər şeyxinə deyil, təşkilatın gerçək sahibi olan uca Misir xalqına bildirirəm. Əzhər şeyxini və ona yaxın mövqelərin hamısını eynilə çevriliş lehinə silah gücü ilə ələ keçirilmiş prezident məqamı kimi görürəm” dedi.\nKardavi açıqlamasında , “Azad düşünən alimlərin yanında yer aldığımı bildirmək üçün bu qərarı aldım. Din, mədəniyyət və təhsil sahəsində İslam ümmətinin lideri mövqeyindəki Əzhər yerinə başqa bir Əzhərlə imtahan edilməkdəyik. Gün gələcək, Misir xalqı azadlığına qovuşacaq və alimlər öz azad iradələri ilə şeyxlərini seçəcəklər” kəlimələrini işlətdi.\nRabiatul Adeviyye və Nahda meydanlarında yaşanan qanlı qarşıdurmaları xatırladan Kardavi, ölkədə xalqı dəhşətə salan qırğınlar yaşanarkən Əzhər şeyxinin Yüksək Alimlər Məclisinin toplamamasını tənqid edərək, “Şeyx, belə bir zamanda heyəti toplamayacaksa bəs nə vaxt toplayacaq”? dedi. Əzhər Yüksək Alimlər heyəti, Əzhər daxilində olan və dörd böyük məzhəbdən alimlərin iştirak etdiyi 40 üzvlü ən yüksək dini qurum orqanı olaraq bilinməkdədir.\ntweet MİNARƏLƏR BİR AYA YÜKSƏLDİLƏCƏK\nLeave a Reply Cavabı ləğv et\tSizin e-poçt ünvanınız dərc edilməyəcəkdir. Gərəkli sahələr * ilə işarələnmişdirŞərh Ad * E-poçt * Veb sayt + 9 = 10 Günün ayəsi\tGünün hədisi\tGünün sözü\t“5 vaxt əzan”\tDinləyin\tPlay PauseStopNext»«Prev